Vnútorná hodnotiaca správa o zosúlaďovaní

vnútorného systému zabezpečovania kvality

VHSVS 2022

Košice, December 2022

Predkladá:

 Dr. h. c. doc. Ing. Peter Lošonczi, PhD., MBA., MSc.

 Poverený rektor

Úvod

Vnútorná hodnotiaca správa vnútorného systému zabezpečovania kvality je podľa Slovenskej akreditačnej agentúry pre vysoké školstvo kľúčovým komunikačným nástrojom vysokej školy smerom k posudzovateľom a k verejnosti. Jej úlohou je poskytnúť pracovnej skupine výkonnej rady agentúry a verejnosti dostatočné uistenie, že vysoká škola vnútornými postupmi, štruktúrami a procesmi zabezpečuje a zlepšuje kvalitu poskytovaného vzdelávania v súlade so štandardmi pre vnútorný systém. Súčasne preukazuje súlad uskutočňovaných študijných programov so štandardmi pre študijný program a habilitačných a inauguračných konaní so štandardmi pre habilitačné konanie a inauguračné konanie, pokiaľ vysoká škola má pre toto konanie príslušné oprávnenie (akreditáciu).

Použité skratky

*VŠ – Vysoká škola*

*VŠBM – Vysoká škola bezpečnostného manažérstva v Košiciach*

*ŠP – Študijný program*

*IS – Informačný systém*

*VHSVS – Vnútorná hodnotiaca správa o implementácii vnútorného systému vysokej školy (ods. 4 § 24 zák. č. 269/2002 Z. z.) VSZK – Vnútorný systém zabezpečovania kvality*

*VSK – Vnútorný systém kvality*

*SAAVŠ – Slovenská akreditačná agentúra pre vysoké školstvo*

*HIK – Habilitačné a inauguračné konanie*

*VPCH – Vedecko-pedagogická charakteristika*

*OZŠP – Osoba zodpovedná za študijný program*

*UZPP – Učiteľ zabezpečujúci profilový predmet*

*OZVS – Osoba zodpovedná za vnútorný systém zabezpečovania kvality (zmocnenec pre VSZK)*

*ZVSZK – Zmocnenec pre VSZK*

Odkazy a odkazové texty

Vysoká škola bezpečnostného manažérstva v Košiciach zabezpečuje prístup agentúry k verejným aj neverejným dôkazom, ktoré VŠBM uvádza v správe a v prílohách správy, formou odkazov (hypertextové odkazy) na príslušné webové stránky. Ak to nie je možné, poskytuje prístup k celým adresárom alebo súborom, ktoré takýto dôkaz predstavujú, spolu s miestom ich uloženia a cestou prístupu.

Dokumentované informácie operatívneho charakteru, ktoré sa v priebehu procesov dynamicky menia, VŠBM poskytuje agentúre v aktuálnej forme počas posudzovania na mieste vrátane dôkazov o vykonaných riadených zmenách.

Súčasťou žiadosti o posúdenie súladu VSZK, ktorú VŠBM vložila do IS SAAVŠ podľa zákona č. 269/2018 Z.z. o zabezpečovaní kvality vysokoškolského vzdelávania, sú okrem tejto správy (VHSVS) aj prílohy, týkajúce sa samotného vnútorného systému zabezpečovania kvality, kľúčových ukazovateľov VSK a ŠP VŠBM.

Súčasťou VHSVS v prílohe sú aj odkazy na zverejnené opisy študijných programov.

Vytvorenie VHSVS VŠBM a jej posúdenie

Tvorcom VHSVS VŠBM je prof. Ing. Imrich Dufinec, CSc., MBA, DBA., zmocnenec VSZK, osoba zodpovedná za vnútorný systém zabezpečovania kvality VŠBM. Základom napísania VHSVS sú priebežne pozorovania implementácie štandardov SAAVŠ do existujúceho VSZK zo strany zmocnenca komparáciou dokumentácie VSZK a existujúcej reality, výsledky jeho vlastných kontrol a posúdení prebiehajúcich procesov, závery interného auditu a preskúmania VSZK manažmentom, závery odborných pracovných orgánov VŠBM, ktorými sú Rada kvality\_R-K, Rada pre študijné programy\_R-ŠP a Rada pre akreditáciu študijných programov VŠBM\_R-AŠP.

Proces tvorby VHSVS bol spojený s priebežným posudzovaním a hodnotením jednotlivých kapitol zo strany členov Rady kvality, ktorí sú zároveň „majiteľmi“ príslušných procesov týkajúcich sa VSK a samotnej realizácie ŠP.

Spolutvorcami a posudzovateľmi VHSVS v priebehu jej tvorby uvedeným spôsobom boli:

1. Dr.h.c. doc. Ing. Peter Lošonczi, PhD., MBA., MSc. – vicerektor VŠBM
2. Doc. Ing. Jozefína Drotárová, PhD., MBA, MPH – prorektor pre vedu a výskum
3. Ing. Zlatica Geročová, MBA – prorektorka pre vzdelávanie
4. Ing. Radoslav Šulej, PhD., DBA, LLM – prorektor pre informatiku.

Záverečné posúdenie VHSVS pred jej odoslaním do IS SAAVŠ bolo predmetom samostatného zasadnutia Rady kvality VŠBM.

Obsah

[1. Základné informácie o vysokej škole 8](#_Toc118630389)

[1.1 Názov vysokej školy 8](#_Toc118630390)

[1.2 Adresa školy 8](#_Toc118630391)

[1.3 Legislatívno-právne ukotvenie školy 8](#_Toc118630392)

[1.4 Štatutári školy 8](#_Toc118630393)

[1.5 Kontaktná osoba pre účely posudzovania VSZK školy 8](#_Toc118630394)

[1.6 Štruktúra vysokej školy, pracoviská a lokality školy 8](#_Toc118630395)

[1.7 História (miľniky) školy 8](#_Toc118630396)

[1.8 Kontext vnútorného systému školy 9](#_Toc118630397)

[1.9 Priebeh zosúlaďovania VSZK školy 10](#_Toc118630398)

[2. Politiky na zabezpečovanie kvality 11](#_Toc118630399)

[2.1 Zodpovednosť za kvalitu poskytovaného vzdelávania 11](#_Toc118630400)

[2.2 Poslanie vysokej školy 12](#_Toc118630401)

[2.3 Strategické ciele vysokej školy 13](#_Toc118630402)

[2.4 Štruktúra vnútorného systému 14](#_Toc118630403)

[***2.4.1*** **Systém a štruktúra formalizovaných politík VSZK školy** 14](#_Toc118630404)

[***2.4.2*** **Systém a stručná charakteristika štruktúr VSZK školy** 14](#_Toc118630405)

[***2.4.3*** **Procesy VSZK a ich previazanie do systému školy** 15](#_Toc118630406)

[2.5 Zdroje na fungovanie vnútorného systému vysokej školy 15](#_Toc118630407)

[2.6 Politiky, štruktúry a procesy vnútorného systému 16](#_Toc118630408)

[2.6.1 **Zapájanie zainteresovaných strán do vnútorného systému** 16](#_Toc118630409)

[2.6.2 **Previazanosť vzdelávania a tvorivej činnosti školy** 17](#_Toc118630410)

[2.6.3 **Internacionalizácia vzdelávacích a ďalších činností školy** 18](#_Toc118630411)

[2.6.4 **Ochrana proti intolerancii a diskriminácii študentov školy** 18](#_Toc118630412)

[2.6.5 **Vedecká integrita, akademická etika a ostražitosť voči podvodom** 18](#_Toc118630413)

[2.6.6 **Zabezpečovanie preskumavania podnetov a sťažností** 19](#_Toc118630414)

[2.6.7 **Súlad vnútorných predpisov so všeobecne platnými predpismi** 19](#_Toc118630415)

[2.6.8 **Kontinuita zlepšovania a budovanie kultúry kvality školy** 19](#_Toc118630416)

[2.6.9 **Previazanosť vnútorného systému kvality s dlhodobým zámerom** 20](#_Toc118630417)

[2.6.10 **Administratívna činnosť a odbúravanie byrokracie** 20](#_Toc118630418)

[2.7 Habilitačné a inauguračné konanie školy 21](#_Toc118630419)

[2.8 Zabezpečovanie kvality na strane zmluvných partnerov 21](#_Toc118630420)

[2.9 Monitorovanie, vyhodnocovanie a revidovanie VSZK 21](#_Toc118630421)

[2.10 Prístupnosť verejnosti k VSZK školy 22](#_Toc118630422)

[3. Vytváranie, úprava a schvaľovanie ŠP 23](#_Toc118630423)

[3.1 Politiky, štruktúry a procesy riadenia ŠP 23](#_Toc118630424)

[3.2 Súlad politík, štruktúr a procesov R-ŠP so štandardmi 23](#_Toc118630425)

[3.2.1 **Zapojenie zainteresovaných strán do procesov R-ŠP** 23](#_Toc118630426)

[3.2.2 **Posudzovanie a schváľovanie študijných programov** 24](#_Toc118630427)

[3.2.3 **Trvalý súlad ŠP so štandardmi pre študijný program** 24](#_Toc118630428)

[3.2.4 **Komunikácia dosiahnutej kvalifikácie s požiadavkami** 25](#_Toc118630429)

[3.2.5 **Úroveň kvalifikácie a sektorovo-špecifické očakávania praxe** 25](#_Toc118630430)

[3.2.6 **Profil absolventa a ciele výstupov vzdelávania** 25](#_Toc118630431)

[3.2.7 **Previazanie vzdelávania s tvorivou činnosťou na príslušnej úrovni** 26](#_Toc118630432)

[3.2.8 **Prenositeľné spôsobilosti pre osobný rozvoj študentov a ich rast** 26](#_Toc118630433)

[3.3 Spoločné študijné programy 26](#_Toc118630434)

[3.4 Súlad ŠP so štandardmi pre študijný program 26](#_Toc118630435)

[4. Učenie sa, vyučovanie a hodnotenie študenta 27](#_Toc118630436)

[4.1 Autonómia, tvorivosť a samostatnosť študentov 27](#_Toc118630437)

[4.2 Rozmanitosť a flexibility trajektórií v štúdiu 27](#_Toc118630438)

[4.3 Formy a metódy vzdelávania a hodnotenia študentov 28](#_Toc118630439)

[4.4 Vedenie a podpora študenta 28](#_Toc118630440)

[4.5 Metódy verifikácie výstupov vzdelávania 28](#_Toc118630441)

[4.5.1 **Vzťah škúšajúcich k existujúcim metódam hodnotenia študentov** 28](#_Toc118630442)

[4.5.2 **Znalosť metód hodnotenia a prístupnosť ku kritériám** 29](#_Toc118630443)

[4.5.3 **Hodnotenie študentov a spätná väzba pre zlepšovanie procesov** 29](#_Toc118630444)

[4.5.4 **Schválené postupy a konzistentnosť hodnotenia** 29](#_Toc118630445)

[4.5.5 **Hodnotenie študentov so špecifickými potrebami** 29](#_Toc118630446)

[4.5.6 **Spravodlivosť hodnotenia a prípadná možnosť duplicity** 29](#_Toc118630447)

[4.6 Prostriedky nápravy voči výsledkom hodnotenia 30](#_Toc118630448)

[5. Prijímacie konanie, štúdium a udeľovanie titulov 30](#_Toc118630449)

[5.1 Pravidlá a priebeh štúdia 30](#_Toc118630450)

[5.2 Ponuka študijných programov 30](#_Toc118630451)

[5.3 Prijímanie študentov 31](#_Toc118630452)

[5.4 Štúdium študentov so špecifickými potrebami 31](#_Toc118630453)

[5.5 Kvalita obhajených záverečných a rigoróznych prác 32](#_Toc118630454)

[5.6 Uznávanie vysokoškolských kvalifikácií 32](#_Toc118630455)

[5.7 Udeľovanie titulu a vydávanie dokladov o vzdelávaní 32](#_Toc118630456)

[6. Učitelia 33](#_Toc118630457)

[6.1 Výber učiteľov 33](#_Toc118630458)

[6.1.1 **Kritéria výberu učiteľov** 33](#_Toc118630459)

[6.1.2 **Mobilita učiteľov pri ich výbere** 33](#_Toc118630460)

[6.2 Štruktúra, počet a kvalifikácia učiteľov 33](#_Toc118630461)

[6.3 Prepojenie vzdelávania s tvorivými činnosťami učiteľov 34](#_Toc118630462)

[6.3.1 **Opis prepojenia** 34](#_Toc118630463)

[6.3.2 **Postupy a kritéria hodnotenia tvorivej činnosti učiteľov** 34](#_Toc118630464)

[6.3.3 **Dlhodobá kontinuita výskumnej činnosti v študijnom odbore** 35](#_Toc118630465)

[6.4 Rozvoj zručnosti a prenositeľných spôsobilosti 37](#_Toc118630466)

[6.5 Priraďovanie učiteľov na zabezpečovanie ŠP 38](#_Toc118630467)

[6.5.1 **Priraďovanie učiteľov na ŠP** 38](#_Toc118630468)

[6.5.2 **Učitelia profilových predmetov** 38](#_Toc118630469)

[6.5.3 **Garanti študijných programov** 38](#_Toc118630470)

[6.5.4 **Učitelia profesijného vzdelávania** 39](#_Toc118630471)

[6.5.5 **Spôsob výberu školiteľov záverečných a dizertačných prác** 39](#_Toc118630472)

[6.5.6 **Kvalifikačná úroveň učiteľov a kvalifikačná úroveň vzdelávania** 39](#_Toc118630473)

[6.6 Rozvrhnutie pracovnej záťaže učiteľov 40](#_Toc118630474)

[7. Zdroje na zabezpečenie štúdia a podporu študentov 40](#_Toc118630475)

[7.1 Alokácia finančných zdrojov na zabezpečenie ŠP 40](#_Toc118630476)

[7.2 Materiálno-technické zabezpečenie ŠP 41](#_Toc118630477)

[7.3 Kooperácia vo výučbe v ŠP 41](#_Toc118630478)

[7.4 Prístup k informačným zdrojom pre študentov a učiteľov 41](#_Toc118630479)

[7.5 Prístup k poradenským a podporným službám 42](#_Toc118630480)

[7.6 Podporný personál tútorstva, poradenstva a služieb 42](#_Toc118630481)

[7.7 Sociálne, športové, kultúrne, duchovné a sociálne služby 43](#_Toc118630482)

[7.8 Zdroje štúdia mimo sídla vysokej školy 44](#_Toc118630483)

[7.9 Prístupnosť zdrojov a informovanosť o prístupnosti 44](#_Toc118630484)

[7.10 Účelnosť a efektívnosť poskytovaných zdrojov 44](#_Toc118630485)

[8. Zhromažďovanie a spracovanie informácií 45](#_Toc118630486)

[8.1 Manažérstvo informácií 45](#_Toc118630487)

[8.2 Ukazovatele používané pre riadenie ŠP 46](#_Toc118630488)

[8.3 Zapojenie zainteresovaných strán 48](#_Toc118630489)

[9. Zverejňovanie informácií 48](#_Toc118630490)

[9.1 Kvantitatívne a kvalitatívne informácie o ŠP 48](#_Toc118630491)

[9.2 Aktuálne informácie o fungovaní a zlepšovaní VSZK 49](#_Toc118630492)

[9.3 Jazykové mutácie študijných programov 49](#_Toc118630493)

[9.4 Dostupnosť informácií pre znevýhodnené osoby 49](#_Toc118630494)

[10. Priebežné sledovanie a schvaľovanie ŠP 50](#_Toc118630495)

[10.1 Priebeh manažérstva ŠP v zhode s opisom ŠP 50](#_Toc118630496)

[10.2 Informácie spätnej väzby o efektívnosti vzdelávania 50](#_Toc118630497)

[10.3 Informácie spätnej väzby o podmienkach vzdelávania 51](#_Toc118630498)

[10.4 Informácie spätnej väzby od študentov 51](#_Toc118630499)

[10.5 Zapájanie zainteresovaných strán do úpravy ŠP 52](#_Toc118630500)

[10.6 Zapájanie zainteresovaných strán do schvaľovania ŠP 53](#_Toc118630501)

[11. Pravidelné externé zabezpečovanie kvality 53](#_Toc118630502)

[12. Zoznam príloh VHSVS 54](#_Toc118630503)

# Základné informácie o vysokej škole

## **Názov vysokej školy**

Vysoká škola bezpečnostného manažérstva v Košiciach

## **Adresa školy**

Košťova 1, 040 01 Košice

## **Legislatívno-právne ukotvenie školy**

Súkromná vysoká škola založená Vládnym uznesením č. 536 zo dňa 7.6.2006, ako Vysoká škola bezpečnostného manažérstva v Košiciach, s.r.o., zapísaná v Obchodnom registri Okresného súdu Košice I, oddiel: Sro, vložka číslo:16863/V.

## **Štatutári školy**

Dr.h.c. prof.h.c. prof. Ing. **Marián Mesároš**, DrSc., DBA, MSc., MBA, LL.M., Prezident VŠBM, štatutár

## **Kontaktná osoba pre účely posudzovania VSZK školy**

Dr.h.c. doc. Ing. **Imrich Dufinec**, CSc., MBA, DBA, profesor VŠBM

## **Štruktúra vysokej školy, pracoviská a lokality školy**

Bez fakultná vysoká škola na čele ktorej stojí rektor. Škola je štruktúrovaná okrem **kvestorátu** do troch vrcholových orgánov školy, ktorými sú **prorektor pre vzdelávanie**, **prorektor pre vedu a výskum** a **prorektor pre informatiku**. Škola je ďalej členená na dva ústavy, v ktorých sú realizované študijné programy. Je to **Ústav humanitných a technologických vied** a **Ústav bezpečnostných vied**.

Všetky uvedené pracoviská sú lokalizované v hlavnej budove školy na adrese **Košťova 1 v Košiciach.**

Jediné externe lokalizované pracovisko je Výcvikové centrum prežitia za zaťažených podmienok v **Kysaku**, ako pracovisko Ústavu humanitných a technologických vied.

Organizačná štruktúra je zverejnená na stránke školy ([*https://www.vsbm.sk/strom.html*](https://www.vsbm.sk/strom.html)).

## **História (míľniky) školy**

Pred oficiálnym založením školy ako samostatného právneho subjektu škola fungovala 5 rokov ako organizačná zložka Žilinskej univerzity, Fakulty špeciálneho inžinierstva, odboru 8.3.1 Ochrana osôb a majetku v študijnom programe Bezpečnostný manažment. Škola má tak 5 rokov „praxe navyše“ oproti jej oficiálnemu roku vzniku, r. 2006.

VŠBM sa od svojho založenia až po dnes vývojovo orientuje na vysokoškolské vzdelávanie vo študijnom odbore Bezpečnostné vedy, predtým 8. Služby – 8.3 Bezpečnostné služby – 8.3.1 Ochrana osôb a majetku v študijnom programe Riadenie bezpečnostných systémov, v 3-5 profiláciách podľa požiadavky praxe.

Do roku 2018 škola poskytovala toto vzdelávanie v dvoch stupňoch vzdelávania, Bakalárske štúdium (Bc.) a Inžinierske štúdium (Ing.) v dennej a externej forme.

V roku 2018 v rámci akreditačného procesu škola získala akreditáciu na tretí stupeň vzdelávania, Doktorandské štúdium (PhD.), opäť v dennej a externej forme.

Aktuálne škola poskytuje akreditované vysokoškolské vzdelávanie na troch stupňoch vzdelávania, Bc., Ing., a PhD., dennou a externou formou, a prezenčnou, kombinovanou a dištančnou metódou, v študijnom odbore Bezpečnostné vedy, v študijných programoch „Riadenie bezpečnostných systémov“, v profiláciách Bezpečnosť finančných operácií a korupcia, Environmentálna bezpečnosť, Kybernetická bezpečnosť, Bezpečnosť v doprave a dopravnej infraštruktúre.

Škola okrem toho poskytuje so zahraničnými partnermi celý rad akreditovaných podiplomových vzdelávacích programov, napr. MBA (Master of Business Administration), DBA (Doctor of Business Administration), MSc (Master of Science), LL.M (Master of Laws), MPH (Master of Public Health).

V neposlednom rade škola poskytuje aj ďalšie akreditované vzdelávanie a kurzy, ktoré pravidelne zverejňuje na svojej webovej stránke [*www.vsbm.sk*](http://www.vsbm.sk)*.*

## **Kontext vnútorného systému školy**

Vysoká škola bezpečnostného manažérstva v Košiciach ako súkromná VŠ je jediná VŠ svojho druhu a zamerania na Slovensku.

Ambíciou školy je jej neustály rozvoj, ktorý sa netýka jej veľkosti ale predovšetkým jej kvality a kvality vzdelávacích procesov. Táto ambícia je vyjadrená Stratégiou rozvoja do roku 2030 a Politikou kvality, premietnutou do manažérskeho systému a jeho procesov. S touto ambíciou sa vedenie VŠBM v Košiciach rozhodlo vstúpiť do akreditačného procesu v roku 2023, pričom vnútorný systém kvality považuje za kľúčový prvok akreditácie už od svojho vzniku.

Snaha vedenia VŠBM vybudovať solídny manažérsky systém pre poskytovanie kvalitného vzdelávania logicky viedlo v r. 2011 k rozhodnutiu pre certifikovaný manažérsky systém kvality podľa medzinárodných štandardov ISO 9001:2008 Systém manažérstva kvality a IWA 2007, čo svojho času predstavovalo ISO 9001:2000 s procesmi orientovanými na vysokoškolské vzdelávanie.

**VŠBM** budovala predmetný **manažérsky systém kvality** od Septembra 2011 do Marca 2012 a **povýšila** ho **na úroveň manažérskeho systému riadenia celej jej organizácie**.

Certifikačný audit vykonala prestížna rakúska certifikačná spoločnosť Quality Austria v Marci 2012 , výsledkom čoho bolo udelenie príslušných certifikátov zhody s požiadavkami noriem.

Prvý certifikačný cyklus trval tri roky, od 29.3.2012 do 28.3. 2015.

Druhý certifikačný audit trval od 29.3.2015 do 28.3.2018, pričom medzi iným došlo k re-certifikácii podľa inovovanej normy ISO 9001:2015, s dvoma kontrolnými auditmi podľa akreditačných podmienok certifikácie.

Tretí certifikačný cyklus trval od 29.3.2018 do 29.3.2021, pričom vedenie VŠBM v Košiciach, obnovením zmluvného vzťahu s bývalým prorektorom pre vzdelávanie a zároveň zmocnencom pre kvalitu a tvorcom pôvodného systému manažérstva kvality, prijalo rozhodnutie o akreditovanom transfere certifikácie z pod gescie Quality Austria pod gesciu juhokórejskej certifikačnej spoločnosti G-CERT-i, medzinárodne akreditovanej IAS v USA tak, aby si zachovalo kontinuitu certifikácie od r. 2012.

Štvrtý certifikačný cyklus začal od 29.3.2021 a trvá do 28.3.2024 vydaním certifikátu o zhode certifikačným orgánom G-CERT-i z Južnej Kórei ([*Aktuálny Certifikát QMS*](https://www.vsbm.sk/qms/certifikat2021.pdf)).

V decembri 2021 Európska spoločnosť pre výskum kvality vo Švajčiarsku ocenila dlhoročné úsilie školy o rozvoj systému manažérstva kvality a udelila jej Zlatú cenu za rozvoj systému manažérstva kvality ([*Udelenie Ceny ESQR*](https://www.vsbm.sk/data/zona10/zona10_2_2021.pdf)), ktorú v Dubaj-i (Spojené Arabské Emiráty) osobne prevzali Zmocnenec pre VSK a Prorektorka pre vedu a výskum VŠBM v Košiciach.

Existujúci certifikovaný systém manažérstva kvality podľa ISO 9001:2015 je základom pre zostavenie korelácie s požiadavkami VSK podľa štandardov SAAVŠ a ich implementácie do existujúceho systému manažérstva kvality tak, aby systém a procesy systému vykazovali zhodu s uvedenými štandardmi a vytvorili predpoklad potvrdenia tejto zhody jeho posúdením zo strany SAAVŠ.

## **Priebeh zosúlaďovania VSZK školy**

Proces zosúlaďovania VSZK so štandardmi SAAVŠ začal inštitucionálnymi zmenami vymenovaním staronového zmocnenca pre VSK VŠBM 1.10.2022, pokračoval vymenovaním novej Rady kvality VŠBM 15.12.2020 ([*Zriadenie Rady kvality*](https://www.vsbm.sk/data/VSK/Vymenovanie_Rady_kvality_VSBM.pdf)), vymenovaním Rady pre študijné programy VŠBM 15.2.2021 ([*Zriadenie Rady pre ŠP*](https://www.vsbm.sk/data/VSK/Rada_pre_SP.pdf)) a vymenovaním Rady pre akreditáciu ŠP VŠBM 2.5.2022 ([*Zriadenie Rady pre AŠP*](https://www.vsbm.sk/data/VSK/Rada_pre_akreditaciu_SP.pdf)). Tieto kľúčové inštitucionálne zmeny prinášali so sebou postupné zmeny v celom spektre existujúcej dokumentácie VSZK, ktorých záverečným vedením bol harmonogram budovania VSZK 2022 finalizujúcich aktivít (*Harmonogram),* až po ohlásenie dosiahnutej zhody so štandardmi SAAVŠ k 30.8.2022.

Akékoľvek zmeny VSZK prebiehajú riadenou zmenou podľa 4.1.13\_Príručka VSK.

Priebežné operatívne dokumentované informácie o realizovaných zmenách sú evidentné zo samotnej dokumentácie alebo sú dohladateľné na mieste, pričom posledný aktuálny stav VSZK je uvedený v prílohe tejto správy. Odkazy v tejto správe sú vo väčšine prípadov orientované na uvedenú dokumentáciu.

Vecné zosúlaďovanie VSZK so štandardmi začalo korelačnou analýzou certifikovaného manažérskeho systému podľa ISO 9001:2015 voči požiadavkám štandardov SAAVŠ pre VSK a pre ŠP, dohladateľnou na mieste ako dokumentovaná informácia 4.1.12\_Korelácia noriem VSK zo dňa 20.11.2020, vedúca postupne k naplneniu aspektov vzdelávania vo všetkých relevantných procesoch systému a v samotnom systéme podľa ISO 9001, od GAP-Analýzy až po dosiahnutie zhody vnútorného systému zabezpečovania kvality so štandardmi SAAVŠ.

GAP-Analýza oboch systémov viedla od samého začiatku k zmene politiky kvality naplnením požiadaviek štandardov SAAVŠ pre VSK a ŠP\_Politika kvality\_v2\_15.2.2021\_z0, ktorá v deklaratívnej forme obsahuje všetky relevantné požiadavky štandardov SAAVŠ ([*Politika kvality*](https://www.vsbm.sk/data/dokument/Politika_kvality_2021.pdf)). Tieto požiadavky boli postupne implementované do jednotlivých aktualizovaných dokumentovaných postupov (smerníc) tak, že sú v implementovanom VSZK inherentne zakomponované a predstavujú čiastkové politiky kvality vnútorného systému.

Aktualizácia dokumentovaných postupov a celej dokumentácie VSZK prebiehala pripomienkovým konaním v Rade kvality VŠBM, až po aktuálne platnú verziu súborov dokumentácie\_4.6\_SMERNICE VSK, vedených v priečinku 4\_MANUÁL VSK.

Celý priečinok 4\_MANUÁL VSK, obsahujúci dokumentované postupy je spolu s ďalšou dokumentáciou VSZK sprístupnený SAAVŠ pre účely posudzovania zhody. Ich pracovné verzie sú pre zainteresované osoby čiastočne prístupné ako verejne dostupné informácie na stránke školy, resp. na intranete školy, prostredníctvom pridelených prístupových údajov. Týmto spôsobom sú prístupne aj SAAVŠ ([*Štruktúra VSZK*](https://www.vsbm.sk/data/VSK/VSZK_VSBM_Popis.pdf)).

V ďalších častiach VHSVS, od politiky kvality počnúc až po prílohy VHSVS, sú popísané relevantné častí zosúladeného VSZK, procesy VSZK, vzájomné väzby a interakcie medzi procesmi, ako aj metodiky a kritéria hodnotení jednotlivých výstupov, ktoré škola považuje, z hľadiska svojho dlhodobého zámeru, za kľúčové.

Fungovanie samotného systému škola hodnotí pomocou systémových ukazovateľov plnenia výstupy samotných procesov VSZK ako celkov (4.5.14\_Systémové ukazovatele VSZK) a kvalitu výstupov kľúčových procesov procesnými ukazovateľmi daných procesov (4.5.15\_Procesné ukazovatele VSZK).

Nastavením ukazovateľov VSZK sa proces zosúlaďovania VSZK so štandardmi SAAVŠ pre VSK a ŠP ukončil, čo znamená, že od tohto momentu prebieha jeho trvalé zlepšovanie v cykle PDCA, sprevádzané riadenými a dokumentovanými zmenami.

# Politiky na zabezpečovanie kvality

## **Zodpovednosť za kvalitu poskytovaného vzdelávania**

VŠBM má zavedený systém manažérstva kvality podľa medzinárodnej normy ISO 9001 od roku 2012, do ktorého boli postupne implementované Štandardy SAAVŠ v súlade so zabezpečovaním kvality v Európskom priestore vysokoškolského vzdelávania (ESG).

Konečná zhoda vnútorného systému zabezpečovania kvality (VSZK) VŠBM bola oznámená Agentúre k 30.8.2022.

VSZK VŠBM je podľa § 3 ods. 3 písm. a) 2. zákona č. 269/2018 Z.z v spojení s aktuálnym znením Štatútu VŠBM, ktorým sa upravuje systém priameho merania a hodnotenia kvality vzdelávania na VŠBM ([*Štatút VŠBM*](https://www.vsbm.sk/data/dokument/Statut_VSBM.pdf)).

**Štatút VŠBM je východzím a kľúčovým dokumentom vymedzujúcim zodpovednosť za kvalitu vzdelávania na VŠBM**.

Ďalšími sú Politika kvality VŠBM vrátane záväzku vedenia, Dlhodobý zámer rozvoja VŠBM a dokumenty **samotného VSZK**, ako ich vykonávacie dokumenty.

Politika kvality VŠBM je z hľadiska zodpovednosti explicitne popísaná v dokumentácii VSZK v základných charakteristikách školy 4.1.1\_Charakteristiky a v 4.1.13\_Príručka VSK, kap. 5\_Vodcovstvo. Jej deklaratívna podoba je všeobecne zverejnenou politikou kvality VŠBM ([*Politika kvality*](https://www.vsbm.sk/data/dokument/Politika_kvality_2021.pdf)).

Poskytovanie vysokoškolského vzdelávania na požadovanej úrovni a v primeranej kvalite je realizované sériou na seba nadväzujúcich procesov, so vzájomnými interakciami a súvislosťami, ktoré má škola vyjadrené v procesne orientovanom manažérskom systéme (4.1.3\_Mapa procesov VSZK) a v popise procesov, vrátane kľúčových ukazovateľov\_KPIs (Key Performance Indicators). Procesy v popise sú spojené s dokumentovanými postupmi (4.1.4\_Procesy VSZK), a so zodpovednými osobami (majiteľ a operátor) s väzbou na organizačnú štruktúru (4.1.5\_Organizačná štruktúra).

Matica delegovanej zodpovednosti za procesy VSK je dokumentovaná maticou zodpovednosti (4.1.7\_Matica zodpovednosti).

Povedomie zodpovednosti jednotlivých funkcií je budované počiatočným a cyklickým školením, ako aj akceptáciou zodpovednosti pri preberaní funkcie v organizácii.

Dokumentované postupy VSZK realizované v procesoch a v súvislostiach so systémom predstavujú implicitné vyjadrenie parciálnych politík kvality zabezpečovania vysokoškolského vzdelávania na VŠBM.

Spätnou projekciou delegovanej zodpovednosti za pridelené procesy v organizačnej štruktúre vychádza, že **konečnú zodpovednosť za kvalitu poskytovaného vzdelávania má vrcholové vedenie školy a jej rektor**.

## **Poslanie vysokej školy**

Poslanie VŠBM vychádza zo samotnej vízie, ktorú predstavil jej zakladateľ pri jej založení v roku 2006, t.j. **zabezpečovanie a poskytovanie vysokoškolského vzdelávania v odbore bezpečnostných vied**, v študijnom programe **Riadenie bezpečnostných systémov** v troch stupňoch vzdelávania, **Bc**., **Ing**. a **PhD.**, poskytované v primeranej kvalite.

Štúdium je určené pre všetkých záujemcov o vzdelanie v oblasti bezpečnosti – ochrany osôb a majetku - so zameraním na manažérstvo bezpečnosti vo verejnom a súkromnom sektore. Dištančná forma vzdelávania poskytuje vzdelávanie predurčené najmä pre manažérov bezpečnosti vo firmách, príslušníkov policajného zboru SR, finančnej správy (vrátane colných úradov), zboru väzenskej a justičnej stráže, verejnej správy, príslušníkov integrovaného záchranného systému, ďalších bezpečnostných služieb a zborov, ozbrojených síl SR, a podobne.

Okrem získania potrebných znalostí z legislatívy, projektovania bezpečnostných systémov, teórie analýzy a riadenia rizík, techniky zabezpečovacích systémov, základov kriminalistiky a kriminológie, základov požiarnej ochrany či bezpečnosti práce a podobne sa študent môže ďalej profilovať výberom skupiny povinne voliteľných predmetov v profiláciách: Bezpečnosť finančných operácií a korupcia, Environmentálna bezpečnosť, Kybernetická bezpečnosť, Bezpečnosť v doprave a dopravnej infraštruktúre.

Takto charakterizovaná vízia poslania VŠBM poskytovať vzdelávanie vo svojej podstate rozširuje vzdelávanie poskytované ostatnými vysokými školami s obdobným zameraním odboru Bezpečnostné vedy. Svojim zameraním na širší kontext bezpečnosti totiž dopĺňa okruhy vzdelávania v danom odbore na Slovensku špecializačne (bezpečnostné manažérstvo), aj geograficky (štúdium na Žilinskej Univerzity v Žiline, Technickej Univerzity vo Zvolene a Akadémii PZ v Bratislave).

Okrem vysokoškolského vzdelávania VŠBM ponúka aj ďalšie postgraduálne (podiplomové) vzdelávanie v akreditovaných štúdiách ako je profesijné vzdelávanie MBA – Master of Business Administration, DBA – Doctor of Business Administration, MSc. – Master of Science a LL.M. – Master of Laws. Toto vzdelávanie VŠBM vykonáva v spolupráci so zahraničnými partnermi, čo prispieva aj k osobnému rozvoju samotných učiteľov.

**Vízia** poskytovania **kvalitného vzdelávania** je premietnutá do všeobecnej Politiky kvality VŠBM a procesne do politík jednotlivých dokumentovaných postupov realizácie procesov vzdelávania (smerníc) tak, aby škola uspokojila všetky relevantné zainteresované strany, ktorých postoje sú monitorované (4.5.15\_Procesné ukazovatele VSZK) a zohľadňované vo vzdelávacom procese a manažérstve ŠP v cykle trvalého zlepšovania PDCA, popísaného v 4.1.13\_Príručka VSK, kap. 10\_Zlepšovanie (4.1\_VNÚTORNÝ SYSTÉM KVALITY).

Poslanie školy vo vízií jej vedenia poskytovať 3 akreditované stupne vzdelávania v študijnom programe Riadenie bezpečnostných systémov a doplnkové postgraduálne manažérske vzdelávanie je od r. 2006 napĺňané v súlade s so strategickými cieľmi školy. Vzdelávanie je realizované tak, že jej absolventi sú dobre uplatniteľní v praxi na všetkých stupňoch požadovaného vzdelania, čo svedčí o reálnom poslaní školy a dobrej vízii jej vedenia.

## **Strategické ciele vysokej školy**

Dlhodobá politika kvality VŠBM podnecuje manažment k tomu, že v priebehu rokov postupne spresňuje svoju víziu rastu podľa vplyvu vonkajších a vnútorných faktorov v kontexte jej organizácie. V roku 2020 v rámci prípravy štvrtého certifikačného cyklu systému manažérstva kvality a prípravy prechodu na štandardy SAAVŠ škola aktualizovala svoj základný strategický dokument rozvoja a vydala ho pod názvom Dlhodobý zámer rozvoja VŠBM na roky 2020 až 2030. Dlhodobý zámer rozvoja VŠBM na roky 2020 až 2030 bol schválený v decembri 2020 rektorom školy, Akademickým senátom a Správnou radou VŠBM v Košiciach, ako najvyšší strategický dokument na ktorý bola naviazaná aj aktualizovaná Politika kvality VŠBM z januára 2021.

Tvorba, resp. aktualizácia oboch uvedených strategických dokumentov už vychádza z požiadaviek štandardov SAAVŠ ako riadené dokumenty VSK, podliehajúce riadeným zmenám integrovaného manažérskeho systému v súlade s ISO 9001:2015.

Aktuálna **vízia dlhodobého rozvoja na roky 2020-2030** zohľadňuje výsledky SWOT-Analýzy ([*4.4\_DLHODOBÝ ZÁMER ROZVOJA VŠBM*](https://www.vsbm.sk/data/dlhodoby_zamer_skoly-2020-2030.pdf)) a výsledky podrobnej analýzy rizík v kontexte organizácie (4.2\_STRATEGICKÉ PLÁNOVANIE V KONTEXTE ORGANIZÁCIE), na základe čoho, v rámci svojho poslania, stanovila krátkodobé dvojročné ciele, orientované na dlhodobý zámer a víziu. **Pre dosiahnutie** krátkodobých a dlhodobých **cieľov má stanovené a kontrolované primerané úlohy**, ktorými postupne, **v rámci jej poslania**, **napĺňa svoj dlhodobý zámer a víziu, pričom využíva nástroje VSZK**.

Krátkodobé ciele rozvoja opierajúce sa o riziká implementácie štandardov SAAVŠ, spolu ako ciele kvality na roky 2021-2022 z 15.1.2021 na seba viažu operatívne úlohy pre dosiahnutie cieľov ako akt VSZK v cykle PDCA (4.3\_ANALÝZA RIZÍK VSK).

Ciele a úlohy k cieľom sú predmetom každoročného preskúmania systému manažmentom (4.5\_PROCESY ZLEPŠOVANIA VSZK).

## **Štruktúra vnútorného systému**

### **Systém a štruktúra formalizovaných politík VSZK školy**

Všeobecná politika kvality VŠBM vo svojom prvom vydaní existovala od prvého certifikačného cyklu, t.j. od roku 2012. V súvislosti s re-certifikáciou a akreditovaným transferom certifikácie bola politika kvality VŠBM aktualizovaná začiatkom roka 2021, pričom boli pri jej aktualizácii už aplikované požiadavky štandardov SAAVŠ kladené na obsah politiky kvality.

Politiky zabezpečovania kvality vzdelávania na VŠBM sú po formálnej stránke obsiahnuté vo všeobecnej politike kvality, ktorá deklaratívnym spôsobom vystihuje základné premisy a postoje k požiadavkám štandardov VSK a ŠP vrátane záväzku vedenia k ich dodržiavaniu a k dodržiavaniu súvisiacich legislatívnych požiadaviek, a parciálnych politík vyjadrených dokumentovanými postupmi zabezpečovania kvality jednotlivých procesov VSZK.

Všeobecná politika kvality VŠBM je riadenou dokumentovanou informáciou VSZK, ktorá je verejne prístupná.

Všeobecná politika kvality je následne podrobne implementovaná do parciálnych politík dokumentovaných postupov VSK, smerníc a poriadkov, ktoré implicitne popisujú a pomáhajú zabezpečovať explicitné požiadavky štandardov SAAVŠ pre VSK a ŠP. Sú to pracovné materiály realizácie implementovaných politík VSZK.

Register dokumentácie VSZK, vrátane smerníc a poriadkov VŠBM ako nositeľov politík zabezpečovania kvality je riadenou dokumentovanou informáciou VSZK školy, ktorá je verejne prístupná (4.1.18\_Register dokumentácie VSZK ).

### **Systém a stručná charakteristika štruktúr VSZK školy**

Vnútorný systém zabezpečovania kvality je tvorený **organizačnou štruktúrou** vyplývajúcou zo **zadefinovaných procesov**, ktoré musia cyklicky prebiehať dokumentovanými postupmi tak, aby bolo naplnené **poslanie školy** v krátkodobom a dlhodobom horizonte rozvoja uspokojovaním očakávaní všetkých **relevantných zainteresovaných strán**. **Dokumentované postupy** obsahujú prístupy popísané v **Politike kvality**, ktorými sa **manažment školy** a **učitelia** riadia aby bola dosahovaná **požadovaná úroveň, obsah a kvalita vzdelávania**, vyjadrené **študijným programom** a **štatútmi relevantných organizačných štruktúr**, ktoré sú priamymi alebo nepriamymi účastníkmi vzdelávacích procesov, napr. Rada pre akreditáciu ŠP.

Tieto vzájomne súvisiace a pôsobiace prvky predstavujú vnútorný systém v jeho základnej štruktúre, podrobne popísaný **úplnou dokumentáciou VSZK** (4.1.18\_Register dokumentácie VSZK).

### **Procesy VSZK a ich previazanie do systému školy**

Základnú a prvotnú orientáciu vo VSZK VŠBM poskytuje riadený pracovný dokument VSK\_4.1.13\_**Príručka VSK**, ktorá je prístupná pre pracovníkov VŠBM v súbore dokumentácie VSZK v systéme Moodle (4.1\_VNÚTORNÝ SYSTÉM KVALITY). Príručka je štruktúrovaná podľa ISO 9001 ale obsahuje všetky aspekty štandardov SAAVŠ priamo alebo formou ďalších odkazov na smernice, poriadky alebo iné odkazy VSZK, napr. 4.1.12\_Korelácia noriem VSZK.

Kapitola 5 Príručky VSK\_Vodcovstvo popisuje súvislosti vybraných prvkov VSZK, ktorými sú politika kvality, organizačná štruktúra, **procesy** a zodpovedností VSZK. V rámci štruktúry VSZK a manažmentu, škola má zadefinovanú pracovnú **mapu procesov** (4.1.3\_Mapa procesov VSZK) v **procesne orientovanom vnútornom systéme kvality**, vrátane popisu procesov so vzťahom k zodpovednosti za ich realizáciu, s odkazom na **dokumentované postupy ich realizácie** a **ukazovatele očakávaných vystúpov\_KPIs** (Key Performance Indicators, 4.5.14\_Systémové ukazovatele VSZK a 4.5.15\_Procesné ukazovatele VSZK).

Mapa procesov a popis procesov VSZK je prístupný na stránke školy všetkým pracovníkom VŠBM ako aktuálna pracovná dokumentácia VSZK (4.1\_VNÚTORNÝ SYSTÉM KVALITY*)*.

Nimi sa orientujú pri riešení problematiky systému a ďalej postupujú dokumentovanými postupmi procesov smernice a poriadky (4.1.19\_Register smerníc VSZK a 4.1.20\_Register formulárov VSZK).

**Realizáciu procesov** škola zabezpečuje prostredníctvom manažmentu a operátorov, vrátane učiteľov, dokumentovanými postupmi v ktorých je inherentne zakomponovaná príslušná časť politiky kvality. Každý dokumentovaný postup procesu má svoju skladbu **formulárov** (4.1.19\_Register formulárov VSZK), ktoré sa po ich vyplnení, v priebehu a/alebo na konci procesu, stávajú **dokumentovanou informáciou** s patričnou lehotou uloženia, resp. archivácie (POR06\_Registratúrny poriadok).

Dosahované **výsledky** indikované prostredníctvom nastavených indikátorov (4.5.14\_Systémové ukazovatele VSZK a 4.5.15\_Procesné ukazovatele VSZK) **sú predmetom bežných kontrol spätnej väzby** a  raz ročne **formou preskúmania systému manažmentom** (4.5.13\_Systém preskúmania manažmentom), ako súčasť trvalého zlepšovania v cykle PDCA (4.5\_PROCESY ZLEPŠOVANIA).

## **Zdroje na fungovanie vnútorného systému vysokej školy**

Z hľadiska politiky kvality VŠBM sú zdroje popísané v\_4.1.13\_Príručka VSK, kap. 7\_Zdroje (4.1\_VNÚTORNÝ SYSTÉM KVALITY).

Zdroje na fungovanie vnútorného systému VŠBM sú, podobne ako všetky ďalšie potreby, zabezpečované a riadené externou službou spoločnosti Vysoká škola bezpečnostného manažérstva M.M., n.o. Jediným spoločníkom a zakladateľom je prof. Ing. **Marián Mesároš**, DrSc., konateľ a štatutár oboch spoločností Vysokej školy bezpečnostného manažérstva v Košiciach, t.j. s.r.o. a n.o.

Financovanie VŠ je právne a účtovne transparentné, pričom VŠBM M.M., n.o. de facto vykonáva funkciu kvestorátu VŠ ako outsourcovanú činnosť, ktorá podlieha účtovnej kontrole podľa zákona o účtovníctve a každoročnému externému auditu. Uvedené skutočnosti zohľadňuje Štatút VŠBM.

**Financovanie VŠBM** je založené na plánovanom rozpočte VŠ na príslušný rok, ktorý vychádza z potrieb pokrytia nákladov na akademický a fiškálny rok, čo predstavuje bežné operatívne ekonomické riadenie organizácie.

Zdroje financovania sú od začiatku existencie školy súkromné, bez akýchkoľvek cudzích dotácií, vyjmúc zakladateľa školy. Zdroje sú v značnej miere vykrývané z podnikateľských aktivít školy a z inkasovaného školného. Škola sa zapája do možných aktivít vedy a výskumu s čiastkovým krytím mzdových a ostatných osobných nákladov.

Súvisiacim zdrojom fungovania VSZK sú **ľudské zdroje a materiálno-technické zabezpečenie študijných programov.**

Pre vzdelávacie procesy sú ľudskými zdrojmi učitelia na príslušnej kvalifikačnej úrovni vo vzťahu k stupňu vzdelávania. Riadenie ľudských zdrojov ako podporný proces VSZK, v mape procesov označený ako P4, pôsobí v interakcii s procesom vzdelávania H1-H3. Vzdelávací proces v závislosti od študijného programu, stupňa vzdelávania a počtu študentov určuje optimálny počet a skladbu učiteľov. Tento zdroj fungovania VSZK je zabezpečovaný dokumentovaným postupom, smernicou riadenia ľudských zdrojov VSZK (SM10\_Riadenie ľudských zdrojov-učitelia).

Pokrytie VSZK ľudskými zdrojmi z hľadiska počtu a kvality je v zhode s potrebami a požiadavkami na príslušný akademický rok a v kontexte s dlhodobým zámerom školy.

Každý ŠP stupňa Bc., Ing. a PhD. má pokrytie tzv. garantom, učiteľmi profilujúcich predmetov a ostatnými učiteľmi podľa opisu a charakteristík ŠP (napr. 4.1.10\_Matica garancií ŠP\_Ing).

Materiálno-technické zabezpečenie ŠP a tvorivých činností formou fyzických podmienok a príslušnej infraštruktúry vyplýva z opisu podmienok ŠP, Informačných listov, študijných plánov a plánov vedy a výskumu, pričom ich obstarávanie a údržba sa riadia dokumentovaným postupom, smernicou riadenia zdrojov prevádzky školy (SM07\_Riadenie zdrojov prevádzky školy).

Pokrytie ŠP a tvorivej činnosti priestormi, infraštruktúrou a softvérom je v zhode s určenými potrebami stanovenými opismi ŠP, tematickými plánmi a rozvrhom výučby v príslušnom akademickom roku. Potreby krytia tvorivej činnosti sú vzťahované na príslušný fiškálny rok.

Krytie potrieb realizácie ŠP a tvorivej činnosti školy, ako aj bežnej prevádzky školy je predmetom manažérskej kontroly plnenia rozpočtových kapitol školy.

## **Politiky, štruktúry a procesy vnútorného systému**

### **Zapájanie zainteresovaných strán do vnútorného systému**

## VSZK VŠBM je osobám príslušným k definovaným zainteresovaným stranám primeraným spôsobom prístupný na webovej stránke školy pre komunikáciu za účelom jeho zlepšovania. Kľúčové zainteresované strany (študenti, zamestnanci a zamestnávatelia), ktoré majú svoje zastúpenie v odborných radách školy vstupujú do VSZK priamo. Rozsah im sprístupnenej dokumentácie je závislý od príslušnej odbornej rady, záujmu a potrieb.

## Osobitnou kategóriou sú **študenti**, ktorí majú priamy pracovný prístup k dokumentácii VSZK, majú možnosť ju pripomienkovať prostredníctvom svojich zástupcov v odborných radách, resp. formou stanovísk v prieskumných dotazníkoch, či priamym vstupom cez e-mail pre podávanie podnetov (podnety@vsbm.sk).

## Študenti svojim osobným správaním a prístupom k procesom vzdelávania dávajú prostredníctvom výstupov vzdelávania priamu spätnú väzbu monitorovania, spracovania a analýzy funkčnosti, účinnosti a efektívnosti VSZK.

## Výsledky vzdelávania sú predmetom preskúmania systému manažmentom za každý akademický rok podľa prijatých procesných ukazovateľov.

Predstavitelia **ďalších kľúčových zainteresovaných strán**, zastúpení v odborných radách, majú priamu možnosť vstupovať do VSZK svojou aktívnou účasťou a ovplyvňovať jeho účinnosť a efektívnosť. Ich zastúpenie v radách, prípadne ich osobný vklad sú preukazné z činnosti rád, čo je jedným z predmetov preskúmania systému manažmentom za každý fiškálny rok od r. 2022 vrátane (4.5.15\_Procesné ukazovatele VSZK).

**Zamestnanci školy** vstupujú do VSZK formou ich pracovných povinností a záväzkov.

Ostatné osoby zainteresovaných strán majú možnosť vstupu do VSZK podľa miery ich záujmu a serióznosti spätnej väzby.

Osoby nedefinovaných zainteresovaných strán majú prístup k VSZK VŠBM v rozsahu verejne prístupnej dokumentácii VSZK, uloženej na stránke školy s *e-mailom pre podávanie podnetov* (*podnety@vsbm.sk*).

### **Previazanosť vzdelávania a tvorivej činnosti školy**

Hlavné vzdelávacie procesy mapy procesov, 4.1.3\_Mapa procesov VSZK, od H1 – H3, t.j. procesy od prijatia prihlášky na štúdium až po ukončenie štúdia promóciami, sú manažérsky zabezpečované dokumentovanými postupmi, monitorovaním a pravidelnou previerkou ich dodržiavania prostredníctvom bežných kontrol, testovaním a skúšaním, inšpekciami a internými auditmi v procese V1. Výsledky kontrol výstupov vzdelávania, inšpekcií a auditov pokračujú procesmi nápravných opatrení, hodnotení účinností a efektívnosti procesom V2 až po zlepšovanie vzdelávania procesmi V3. Trvalé zlepšovanie vzdelávania prebieha procesmi V3 v nových certifikačných cykloch VSK a v nových akreditačných cykloch študijných programov.

**Previazanosť vzdelávania a tvorivej činnosti je v interakcii** **hlavných procesov** H1 – H3 **a podporných procesov** P1 – P4. Podpornými procesmi sú o. i. procesy riadenia knižničného fondu P3, ktoré sú v priamej interakcii s hlavnými procesmi plánovania a riadenia vedy a výskumu H4 – H5. **Vzájomnými interakciami medzi procesmi (H1–H3), (P1–P4) a medzi procesmi (H4–H5) a (P3) sa dosahuje synergický efekt, kedy rozvojom vedy a výskumu (H4-H5) dochádza cez ich výsledky k rastu knižničného fondu (P3) a zároveň k rastu odbornej spôsobilosti participujúcich učiteľov ako ľudských zdrojov (P4) vzdelávacích procesov (H1-H3)**.

Očakávaný efekt previazanosti vzdelávania a tvorivej činnosti je dosahovaný prienikom výsledkov uvedených procesov vo vzájomnej interakcii a ich nadväznosti v procesne orientovanom systéme zabezpečovania kvality.

Hlavný proces H6\_**Koordinácia prieniku výsledkov vedy a výskumu do vzdelávania** je vykonávaný procesmi analýzy stavu a úrovne študijných programov v konfrontácii úrovne vedy a techniky s požiadavkami a očakávaniami zainteresovaných strán, predovšetkým zo strany odbornej verejnosti, pri návrhu, úprave a schvaľovaní študijných programov a podmienok ich realizácie. Hlavnú úlohu pri tom zohráva garant študijného programu a prorektor pre vedu a výskum, ktorí prostredníctvom Rady preŠP definujú požiadavky na tvorivú činnosť tak, aby odpovedala úrovní a stupňu poskytovaného vzdelávania. Prorektor pre vedu a výskum vychádza pri svojej činnosti z výsledkov prieskumu reálnych podmienok a očakávaní v zhode s maticou svojej zodpovednosti, a Rada pre ŠP (garant ŠP) v zhode so svojim štatútom.

### **Internacionalizácia vzdelávacích a ďalších činností školy**

Internacionalizácia vzdelávania na VŠBM prebieha v nadväznosti na živú medzinárodnú inštitucionálnu spoluprácu i aktívnym zapájaním študentov a učiteľov do projektov ERASMUS+. Príslušné smernice (SM04\_Medzinárodná spolupráca a SM05\_Programy ERASMUS*)* sú aktualizované dokumentované postupy procesov H4 a H5. Mapy procesov, ktoré v interakcii s procesmi vzdelávania H1-H3 poskytujú širší rozmer možnosti nadobúdaných vedomosti a skúsenosti študentov i učiteľov. Obsahujú politiky zabezpečovania plánu, realizácie a hodnotenia prínosov internacionalizácie, pričom výsledky sú predmetom pravidelného preskúmania systému manažmentom vo väzbe s dlhodobým zámerom školy i operatívnych úloh krátkodobých cieľov.

Výsledky internacionalizácie vzdelávania sú procesne predmetom monitorovania pomocou procesných ukazovateľov (4.5.15\_Procesné ukazovatele VSZK) a systémovo ich preskúmaním manažmentom školy v procese M3 preskúmania manažmentom (4.5.13\_Preskúmanie manažmentom).

### **Ochrana proti intolerancii a diskriminácii študentov školy**

Politika kvality VŠBM, ktorá je premietnutá do jednotlivých dokumentovaných postupov procesov VSZK predstavuje dielčie politiky prístupov školy vylučujúce akýkoľvek druh intolerancie a diskriminácie uchádzačov o štúdium, študentov alebo zamestnancov školy v celej štruktúre VSZK.

Navyše **Etický kódex VŠBM** v Košiciach *(*[*EK01\_Etický kódex*](https://www.vsbm.sk/data/dokument/Eticky_kodex_VSBM_22.pdf)*)* je nadstavbový dokument VSZK (4.1.18\_Register dokumentácie VSZK), ktorý spolu s organizačným poriadkom ([*POR01\_Organizačný poriadok*](https://www.vsbm.sk/data/VSK/smernice_poriadky/POR01_Organizacny_poriadok.pdf)) a disciplinárnym poriadkom ([*POR04\_Disciplinárny poriadok*](https://www.vsbm.sk/data/VSK/smernice_poriadky/POR04_Disciplinarny_poriadok.pdf)) tvoria východiska zabezpečovania politiky tolerancie, spravodlivosti a rovnosti. Uvedené dokumenty sú verejne dostupné a pracovne aj bez výnimky záväzné.

### **Vedecká integrita, akademická etika a ostražitosť voči podvodom**

Procesy vzdelávania H1-H3 v interakcii s procesom riadenia knižničného fondu P3 sú zabezpečované dokumentovanými postupmi, ktorých inherentné politiky zabezpečujú vedeckú integritu príslušného stupňa vzdelávania podľa akreditovaných študijných programov. Etické správanie podľa Etického kódexu, dodržiavanie legislatívy SR a vnútorných predpisov školy je podporované Disciplinárnym poriadkom.

Dokumentovaný postup [*SM06\_Zadávanie a evidencia záverečných prác*](https://www.vsbm.sk/data/VSK/smernice_poriadky/SM06_Zadavanie_a_evidencia_ZP.pdf) spolu s dokumentovaným postupom [*SM08\_Bibliografická registrácia*](https://www.vsbm.sk/data/VSK/smernice_poriadky/SM08_Bibliograficka_registracia.pdf) určujú pravidlá vylučujúce a priori akýkoľvek vedecký podvod a plagiátorstvo. Pred vypracovaním záverečnej práce každý študent prechádza povinným školením zdôrazňujúcim akademickú etiku a školením o dôsledkoch akademických podvodov. Každá záverečná práca všetkých troch stupňov vzdelávania pred jej obhajobou prechádza automatizovanou kontrolou plagiátorstva. Študenti majú možnosť sa na konci každého z predmetov vyjadriť v tzv. „dotazníku predmetu“ aj k otázkam akademického podvodu a plagiátorstva. Dotazníky sú súčasťou mechanizmu pravidelného monitorovania a merania procesov.

### **Zabezpečovanie preskúmavania podnetov a sťažností**

Riadený dokument VSZK, Príručka VSK (4.1.13\_Príručka VSK, kap. 10) definuje postup v prípade akéhokoľvek podnetu, ktorý prichádza z vonku alebo z vnútra organizácie. Škola má na svojej stránke e-mail (*podnety@vsbm.sk**)*, ktorého obsah je v rámci transparentnosti distribuovaný k zmocnencovi VSZK, k štatutárovi a rektorovi. Zmocnenec preskúma každý podnet a pridelí ho elektronickou poštou príslušnému zodpovednému pracovníkovi školy na vyriešenie v rámci jeho kompetencií. Zodpovedný pracovník informuje zmocnenca o výsledku, ktorý sústreďuje jednotlivé prípady a štatisticky ich spracováva.

Ak je problém zložitejší, kompetentná osoba prerokúva problém s príslušnou odbornou radou VŠBM, ktorou ho aj dorieši. Výsledok opäť smeruje k zmocnencovi kvôli evidencii riešenia.

Študenti a/alebo zamestnanci školy majú možnosť priamych podnetov cez svojho tútora alebo svojho priameho nadriadeného alebo prostredníctvom stanovísk v rôznych prieskumoch spokojnosti študentov a zamestnancov.

Výsledky spracovávaných podnetov zmocnenca VSZK uvádza do správy z preskúmania systému manažmentom procesom M3\_Preskúmanie manažmentom minimálne raz za rok (4.5.13\_Preskúmanie manažmentom).

### **Súlad vnútorných predpisov so všeobecne platnými predpismi**

Dodržiavanie všeobecne záväzných platných prepisov je prioritne zabezpečované záväzkom vedenia školy\_4.1.1.\_**Záväzok vedenia** (4.1\_VNÚTORNÝ SYSTÉM KVALITY*)*  a politikou kvality, záväznou pre všetkých zamestnancov školy a predstaviteľov relevantných zainteresovaných strán.

Každý vnútorný predpis má zodpovednú osobu, ktorá ho vypracovala a nesie zodpovednosť aj za jeho udržiavanie. V ďalšom je každý vnútorný predpis preverovaný a schvaľovaný z pravidla na úrovni zmocnenca pre VSK a rektora (deklaratívne podpisom na úvodnom liste každého predpisu).

Vnútorný systém zabezpečovania kvality VŠBM obsahuje o.i. register relevantných právnych noriem, ktoré sa týkajú okruhu činnosti školy\_4.1.16\_**Register právnych noriem** (4.1\_VNÚTORNÝ SYSTÉM KVALITY), ktorý je minimálne raz ročne aktualizovaný. Dodržiavanie súladu vnútorných predpisov s takto vedenými všeobecne záväznými legislatívnymi požiadavkami je predmetom interného i externého auditu VSZK. Výsledky auditov sú predmetom vstupných informácií preskúmania systému manažmentom, ktorý spracováva a pripravuje zmocnenec VSZK v procese M3\_Preskúmanie manažmentom.

### **Kontinuita zlepšovania a budovanie kultúry kvality školy**

Proces trvalého zlepšovania má svoje osobitné miesto v Príručke VSK, kap. 10, ale predovšetkým v dokumentovaných postupoch kontrolných mechanizmov VSZK\_**V1\_Interný audit** a **V2\_Meranie a monitorovanie výkonov VSZK** vrátane hodnotenia stavu plnenia požiadaviek štandardov SAAVŠ, resp. miery rizík ich ohrozenia 4.5.3\_Kritéria Š\_VSK a 4.5.4\_Kritéria Š-ŠP (4.5\_PROCESY ZLEPŠOVANIA). Výsledky týchto procesov sú vstupmi do procesov nápravy a trvalého zlepšovania.

Vnútorný systém zabezpečovania kvality VŠBM ako procesne orientovaný systém má vo svojej mape procesov procesy nápravy a trvalého zlepšovania\_**V3\_Zlepšovanie**, ktoré sú ako dokumentované postupy svojou politikou obsiahnuté v celej štruktúre VSZK.

V prípade akejkoľvek nezhody s VSZK je nezhoda registrovaná a riešená až do úplnej spokojnosti zainteresovanej strany v registri 4.5.12\_Register nápravných a preventívnych opatrení\_NaPO (4.5\_PROCESY ZLEPŠOVANIA).

Uvedený prístup motivuje zamestnancov školy ku kvalite nimi vykonávaných procesov a operácií, čo ich neustále posuvu na kvalitatívne vyššiu úroveň a zároveň mení aj ich kultúru správania sa.

Dosiahnuté výsledky procesov zlepšovania sú pravidelne preskúmané manažmentom školy v procese M3, ktorého výstupom sú **riešenia orientované na dlhodobý zámer**, čím sa zabezpečuje **trvalé zlepšovanie procesov školy a ich výsledkov**.

Nové akreditácie ŠP, ktoré sú reflexiou návrhu, úpravy a schvaľovania ŠP procesmi H6 VSZK posúvajú úroveň ŠP vždy o nejaký stupeň vyššie.

**Dlhoročné vykonávanie procesov zlepšovania v cykle PDCA** a trvalé zlepšovanie VSZK a jeho procesov vytvára osobitný tvar **kultúry kvality školy**, čo je z hľadiskadlho dobejšieho pozorovania zjavné a evidentné.

### **Previazanosť vnútorného systému kvality s dlhodobým zámerom**

Previazanosť VSZK s dlhodobým zámerom je zabezpečovaná kontinuálnym zlepšovaním samotného systému, jeho procesov a ich výsledkov, ktoré sú vnútornými procesmi porovnávané a vyhodnocované voči strategickým cieľom, prípadne operatívne výsledky voči krátkodobým cieľom, vzťahovaným k dlhodobému zámeru.

VSZK obsahuje procesy a nástroje, ktorými sa táto previazanosť zabezpečuje cez úlohy plnenia cieľov, napr. 4.2.6\_Úlohy k strategickým cieľom, 4.3.3\_Úlohy k cieľom kvality, 4.4.5\_Úlohy rozvoja na príslušný rok (4.4\_DLHODOBÝ ZÁMER ROZVOJA).

### **Administratívna činnosť a odbúravanie byrokracie**

Dokumentácia VSZK je riadenou dokumentáciou vnútorného systému školy, ktorou je zabezpečovaný riadny chod organizácie, kvalita ŠP a jej vzdelávacích procesov orientovaných na uspokojovanie potrieb a očakávaní relevantných zainteresovaných strán.

Dokumentácia v tlačenej forme ako originál je udržiavaný vnútorným predpisom procesu M4 Mapy procesov takým spôsobom aby bola zabezpečená jej transparentnosť, aktuálnosť, prístupnosť a aby boli dohliadateľné všetky jej zmeny v súlade s 4.1.13\_Príručka VSK (4.1\_VNÚTORNÝ SYSTÉM KVALITY).

Dokumentované postupy, smernice a poriadky obsahujú vlastné formuláre, ktoré sa po ich vyplnení v priebehu a/alebo na konci procesu stávajú dokumentovanými informáciami podliehajúcimi registratúrnemu poriadku [*POR06\_Registratúrny poriadok*](https://www.vsbm.sk/data/VSK/smernice_poriadky/POR06_Registraturny_poriadok.pdf), resp. 4.1.19\_Register smerníc a poriadkov VSZK (4.1\_VNÚTORNÝ SYSTÉM KVALITY).

Systém smerníc a formulárov vytvára predpoklad rutinnej administratívnej práce, nenáročnej na prípravu podkladov.

Pracovná dokumentácia, vrátane väčšiny záznamov (dokumentovaných informácií) je zabezpečovaná zväčša elektronicky a tak je aj archivovaná. Elektronizácia dokumentácie šetrí čas na finančné náklady.

Škola minimalizuje administratívnu záťaž najmä v procesoch internej komunikácie aby rozhodovanie bolo operatívne, účinné a efektívne. Každé relevantné pracovisko školy je vybavené počítačovou technikou s primeraným softvérom, každý zamestnanec má služobný telefón a väčšina komunikácie prebieha osobne, telefónom alebo elektronickou poštou.

Interná a externá komunikácia prebieha v zásade podľa komunikačnej matice 4.1.14\_Komunikačná matica VSZK (4.1\_VNÚTORNÝ SYSTÉM KVALITY).

Komunikačná matica je záväzná najmä pri externej komunikácii aby informačné kanály neboli zbytočne zahltené. Procesy a ich komunikácia prebiehajú v jasne definovaných informačných systémoch 4.1.15\_Informačné systémy (4.1\_VNÚTORNÝ SYSTÉM KVALITY*)*, ktoré sú primerané zabezpečené proti zneužitiu.

Samotná dokumentácia VSZK je, okrem tlačenej forme ako originál, uložená aj v elektronickej forme v informačnom systéme školy a z časti na webovom sídle školy. Zálohovanie dokumentácie VSZK je primerane bezpečné na serveri a na externých cloudových úložiskách.

Skúsenosti dosvedčujú, že administratívna záťaž pracovníkov školy, predovšetkým učiteľov je na primeranej úrovni a zvládnuteľná bez zvláštnych ťažkostí.

Prípady pracovných špičiek sú riešené motivačnými nástrojmi manažérstva.

## **Habilitačné a inauguračné konanie školy**

Vysoká škola bezpečnostného manažérstva v Košiciach nemá pre HIK akreditáciu a neuplatňuje žiadosť o habilitačné a inauguračné konanie.

## **Zabezpečovanie kvality na strane zmluvných partnerov**

Vysoká škola bezpečnostného manažérstva v Košiciach nekooperuje pri zabezpečovaní vlastného vzdelávania v akreditovaných ŠP a nenakupuje externé vzdelávacie služby pre realizáciu svojich ŠP.

V rámci rozpracovanej politiky kvality škola pamätá na túto všeobecnú potenciálnu možnosť nákupu (outsourcing) v\_4.1.13\_Príručka VSK, kap. 8.4\_Riadenie externe nakupovaných procesov, výrobkov a služieb, a procesne v smernici [*SM07\_Riadenie zdrojov prevádzky školy*](https://www.vsbm.sk/data/VSK/smernice_poriadky/SM07_Riadenie_zdrojov_prostredia_a_inf.pdf), ako proces P2 Mapy procesov.

Kľúčových dodávateľov má škola zaradených medzi zainteresované strany, ktorých rizoko vplyvu v kontexte organizácie posudzuje v prípade aktuálnosti individuálne.

Kľúčoví dodávatelia sú oboznámení s politikou kvality VŠBM a s individuálnymi kritériami štandardov VSK pre kvalitu vstupov pri objednávaní.

Hodnotenie dodávateľov škola vykonáva v rámci preskúmania manažmentom raz ročne. Prípadné nezhody rieši okamžite na mieste formou reklamačného konania, v krajnom prípade zmenou dodávateľa.

## **Monitorovanie, vyhodnocovanie a revidovanie VSZK**

Vysoká škola bezpečnostného manažérstva v Košiciach vníma svoj VSZK, certifikovaný podľa ISO 9001, ako procesne orientovaný systém fungujúci v cykle PDCA. Politika kvality VŠBM je v tomto smere popísaná v 4.1.13\_Príručka VSK, kap. 4\_Systém, kap. 5\_Vodcovstvo, kap. 9\_Hodnotenie výkonnosti a kap. 10\_Zlepšovanie.

Monitorovanie, vyhodnocovanie a revidovanie VSZK predstavuje procesy (V1-V3) Mapy procesov, ktorých hlavnou úlohou je **spätná väzba** (V1, V2) fungovania všetkých procesov a samotného systému za účelom ich **nápravy a trvalého zlepšovania** (V3), smerom k strategickým cieľom dlhodobého zámeru.

Preskúmanie VSZK manažmentom, ako súčasť procesu M3 Mapy procesov je zatiaľ vykonávané raz ročne v štruktúre a rozsahu podľa ISO 9001, pričom vstupom do preskúmania sú o.i. najmä výsledky interného auditu (V1), výsledky prieskumu spokojnosti zainteresovaných strán a ďalšie výsledky, najmä vzdelávacích procesov, ktoré sú v priebehu akademického roka monitorované.

Správa z preskúmania systému manažmentom za rok 2021 z 15.1.2022 je súčasťou dôkazov ku kontrolnému certifikačnému auditu, bez hodnotenia procesov implementácie štandardov SAAVŠ pre VSK a ŠP.

V rámci zosúlaďovania VSZK so štandardmi SAAVŠ boli nastavené od r. 2022 nové ukazovatele VSZK, ktoré sú uvedené v prílohe tejto VHSVS.

Hodnotenie VSZK a ŠP podľa nových, takto nastavených kritérií, vrátane hodnotenia spokojnosti zainteresovaných strán a plnenia požiadaviek štandardov SAAVŠ, bude aplikované v Správe preskúmania manažmentom za rok 2022, nakoľko zosúladenie VSZK bolo dosiahnuté až k 30.8.2022.

## **Prístupnosť verejnosti k VSZK školy**

Politika kvality VŠBM formálne deklaruje prístupnosť VSZK **verejnosti**, čo aj uplatňuje na stránke školy ([*https://www.vsbm.sk/VSK.html*](https://www.vsbm.sk/VSK.html)). Okrem všeobecnej prístupnosti VSZK, škola sprístupňuje **študentom** aktuálne formuláre a dokumentované informácie nevyhnutné pre hladký priebeh štúdia a administratívnych úloh, spojených napr. s poskytovaním štipendií a pod.

Celá dokumentácia VSZK je duševným majetkom školy, pre ktorý platí všeobecný copyright.

Politika kvality premietnutá v\_4.1.13\_Príručka VSK však umožňuje **každému** serióznemu **záujemcovi** poskytnúť pracovné, neriadené verzie dokumentácie, na základe súhlasu rektora školy. Osoby, ktoré sú preukazne **zo zainteresovaných strán** je v tomto smere venovaná osobitná a primeraná ústretovosť.

Škola registruje študentov so špecifickými potrebami (**zdravotne znevýhodnení študenti**), s ktorými má individuálne dohody o zapájaní a využívaní im dostupných pomôcok počas štúdia, ako aj o poskytovaní služieb školského Centra podpory - dokumentovaný postup\_smernica [*SM11\_Podpora študentov so špecifickými potrebami*.](https://www.vsbm.sk/data/VSK/smernice_poriadky/SM11_Podpora_uchadz_a_stud_s_specif_potrebami.pdf)

Zdravotne znevýhodnení študenti, podľa stupňa znevýhodnenia, využívajú **inštitút osobného asistenta**, resp. **tútora** z radov učiteľov.

# Vytváranie, úprava a schvaľovanie ŠP

## **Politiky, štruktúry a procesy riadenia ŠP**

Vytváranie, úprava a schvaľovanie ŠP prebieha procesom H6 Mapy procesov, ktorého politika je inherentne vložená do dokumentovaného postupu [*SM01\_Návrh, úprava a schvaľovanie ŠP*.](https://www.vsbm.sk/data/VSK/smernice_poriadky/SM01_Navrh_uprava_a_schvalovanie_SP.pdf)

Kľúčovú úlohu v danom procese, okrem funkčnej zodpovednosti podľa organizačnej štruktúry, majú odborné rady VŠBM, predovšetkým Rada pre ŠP a Rada pre akreditáciu ŠP, ktorých štatúty sledujú nastavenú politiku kvality vysokoškolského vzdelávania podľa štandardov SAAVŠ (Štatút Rady pre ŠP) a (Štatút Rady pre AŠP).

Osobitnú úlohu vo vytváraní, úprave a schvaľovaní ŠP zohráva tzv. garant ŠP a spolu garanti, ako aj učitelia zabezpečujúci profilové predmety (UZPP). Ich úloha je nenahraditeľná v procese návrhu a úpravy ŠP podávaním relevantných návrhov a aktuálnych zmien, ako reakcie na rôzne druhy prieskumov a výsledkov spätnej väzby od zainteresovaných strán.

Predsedom Rady pre ŠP je garant ŠP VŠBM v Košiciach a prakticky riadi priebeh každého návrhu, úpravy a zmien ŠP až do procesu jeho schvaľovania.

Schvaľovanie ŠP je v kompetencii nezávislej Rady pre akreditáciu ŠP, ktorá posudzuje a schvaľuje všetky nové ŠP, všetky úpravy a zosúladenie ŠP, a schvaľuje návrhy na zrušenie ŠP.

Výber garantov a UTPP, ale aj ostatných učiteľov sa uskutočňuje procesom P4 Mapy procesov a jeho dokumentovaným postupom [*SM10\_Riadenie ľudských zdrojov*](https://www.vsbm.sk/data/VSK/smernice_poriadky/SM10_Riadenie_ludskych_zdrojov.pdf), pričom sa berú do úvahy podmienky stanovené študijným programom príslušného stupňa vzdelávania.

Škola má vypracované interné dokumenty VSZK\_Garancie ŠP\_Bc/Ing/PhD a register VPCH garantov, resp. UZPP.

## **Súlad politík, štruktúr a procesov R-ŠP so štandardmi**

### **Zapojenie zainteresovaných strán do procesov R-ŠP**

Škola má v kontexte organizácie definované **kľúčové zainteresované strany**, ktorých vplyv ako interné alebo externé faktory môžu ovplyvňovať strategické rozhodovanie vedenia školy. Zainteresované strany zo všeobecnej prístupnosti dokumentácie VSZK môžu voľne vstupovať do VSZK prostredníctvom verejnej alebo vyžiadanej komunikácie a dávať patričné podnety.

Na základe historickej skúsenosti školy boli vybrané také **zainteresované strany praxe**, ktoré inštitucionálne alebo osobne ovplyvňovali alebo ovplyvňujú rozvoj školy dodnes. Ide predovšetkým o zainteresované strany z radov zamestnávateľov. Ich zástupcovia boli navrhnutí do kreovaných odborných rád VŠBM, predovšetkým do Rady pre ŠP a Rady pre akreditáciu ŠP.

Podobný prístup je uplatňovaný aj pre zástupcov **študentov** tak aby reálne pokryli všetky stupne vzdelávania.

Činnosť odborných rád VŠBM je zabezpečovaná podľa ich schválených štatútov v tesnej nadväznosti na Štatút VŠBM a zavedený VSZK ([*Štatút VŠBM*](https://www.vsbm.sk/data/dokument/Statut_VSBM.pdf)), ([*Štatút Rady pre ŠP*](https://www.vsbm.sk/data/VSK/statut_RSP.pdf)), ([*Štatút Rady pre AŠP*](https://www.vsbm.sk/data/VSK/statut_RASP.pdf)), a je hodnotená raz ročne procesom M3\_Preskúmanie manažmentom.

Odborné skupiny, v ktorých sú zastúpené zainteresované strany a ktoré sú orientované na ŠP, začali svoju činnosť v priebehu roka 2022 takže ich prínos zatiaľ nie je výrazná, hoci evidentne poznateľná pri prehodnocovaní všetkých existujúcich ŠP.

Celkové vyhodnotenie činností odborných rád školy od ich vzniku, a pôsobenie zainteresovaných strán v nich, bude predmetom preskúmania manažmentom za rok 2022 začiatkom roka 2023.

### **Posudzovanie a schvaľovanie študijných programov**

Posudzovanie a schvaľovanie ŠP prebieha procesom H6 Mapy procesov dokumentovaným postupom [*SM01\_Návrh, úprava a schvaľovanie ŠP*](https://www.vsbm.sk/data/VSK/smernice_poriadky/SM01_Navrh_uprava_a_schvalovanie_SP.pdf).

Vzhľadom na doposiaľ platnú akreditáciu ŠP z r. 2018 a prechodné obdobie do posúdenia zhody VSZK Slovenskou akreditačnou agentúrou pre vysoké školstvo, tieto procesy zatiaľ neboli naplno realizované a odborné rady VŠBM (Rada pre ŠP a Rada pre akreditáciu ŠP) nerozvinula naplno svoju činnosť. Dá sa preto len skonštatovať, že **politiky a procesy sú pre túto činnosť pripravené a nastavené** v implementovanom VSZK podľa štandardov SAAVŠ.

Rada pre AŠP v roku 2022 zatiaľ iba posúdila 8 existujúcich akreditovaných ŠP a schválila dva z nich na ich zrušenie. Išlo o ŠP externej formy Bc\_štúdia a Ing\_štúdia. Rada pre AŠP tak odporučila rektorovi tieto ŠP zrušiť a nahlásiť ich zrušenie do Centrálneho registra ŠP, resp. Slovenskej akreditačnej agentúre pre vysoké školstvo. Rektor VŠBM tak urobil v auguste 2022.

Zrušené ŠP boli zaregistrované nahlásené SAAVŠ.

Zvyšné ŠP, platné v počte 6, sú uvedené v prílohe tejto VHSVS, pričom boli Radou pre ŠP zosúladené a Radou pre AŠP schválené do procesu posudzovania súladu VSZK Slovenskou akreditačnou agentúrou v priebehu roka 2023.

V Rade pre akreditáciu ŠP sú zastúpené zainteresované strany z radov odbornej praxe zamestnávateľov a z radov študentov ([*Zriadenie Rady pre ŠP*](https://www.vsbm.sk/data/VSK/Rada_pre_SP.pdf)) a ([*Zriadenie Rady pre AŠP*](https://www.vsbm.sk/data/VSK/Rada_pre_akreditaciu_SP.pdf)).

Štatúty odborných rád a ich personálne obsadenie dávajú predpoklad pre odborné, objektívne a nezávisle schvaľovanie, v ktorom je konflikt záujmov vylúčený a priori ([*Štatút Rady pre ŠP*)](https://www.vsbm.sk/data/VSK/statut_RSP.pdf) a ([*Štatút Rady pre AŠP*](https://www.vsbm.sk/data/VSK/statut_RASP.pdf)).

### **Trvalý súlad ŠP so štandardmi pre študijný program**

Vnútorný systém zabezpečovania kvality v celej jeho štruktúre vytvára potenciálny predpoklad zhody ŠP so štandardmi pre ŠP v čase jeho návrhu, úpravy i schválenia. Kontrolné mechanizmy, ktoré VSZK má v sebe zakomponované zabezpečujú, že schválený ŠP bude trvale udržiavaný v stave súladu so štandardmi pre ŠP do nasledujúcej akreditácie. Hodnotenie výsledkov priebežného posudzovania jeho súladu kontrolnými mechanizmami sú podľa dokumentovaných postupov procesu H6 predmetom hodnotenia garantom, Radou pre ŠP, Radou pre AŠP, interným auditom systému a procesov V1 a preskúmaním manažmentom M3.

Uvedené mechanizmy v cykle PDCA dávajú dostatočný predpoklad takejto garancie počas platnosti ŠP až do jeho zrušenia.

### **Komunikácia dosiahnutej kvalifikácie s požiadavkami**

Študijné programy všetkých stupňov vzdelávania majú vo svojich opisoch a informačných listoch jasne špecifikované výstupy nadobudnutej kvalifikácie, ktorej úroveň zodpovedá požiadavkám príslušného kvalifikačného rámca.

Tvorba opisov ŠP a informačných listov prebieha procesmi H6 Mapy procesov pod gesciou garanta ŠP až po schválenie ŠP v Rade pre akreditáciu ŠP, pričom sú konfrontované všetky možné výstupy nadobudnutej kvalifikácie s výstupmi z kvalifikačného rámca a stanovísk zainteresovaných strán z radov zamestnávateľov.

VŠBM v Košiciach má nastavené postupy externej komunikácie a monitorovania stanovísk zainteresovaných strán k dosahovanej kvalifikácii v konfrontácii s požiadavkami príslušného kvalifikačného rámca, 4.1.14\_Komunikačná matica VSZK (4.1\_VNÚTORNÝ SYSTÉM KVALITY), 4.5.15\_Procesné ukazovatele VSZK a 4.5.13\_Preskúmanie manažmentom (4.5\_PROCESY ZLEPŠOVANIA).

### **Úroveň kvalifikácie a sektorovo-špecifické očakávania praxe**

Stanoviska významných zainteresovaných strán z radov zamestnávateľov k ŠP z hľadiska ich očakávaní pre prax sú kľúčovým hľadiskom Odborných Rád VŠBM pri posudzovaní súladu a úrovne dosiahnutej kvalifikácie. Škola ich získava prostredníctvom ich zástupcov ale predovšetkým prostredníctvom dlhodobej spolupráce, komunikácie a pracovných vzťahoch.

Systém zberu informácií o dosahovanej úrovni kvalifikácie a ich porovnávanie so sektorovo-špecifickými očakávaniami praxe je nastavený VSZK a monitorovaním jeho procesných ukazovateľov od r. 2022 (4.5.15\_Procesné ukazovatele VSZK). Je v procese napĺňania, zlepšovania a prípadne i zmien na základe výsledkov posudzovania súladu VSZK s Š-SAAVŠ pre VSK a ŠP.

### **Profil absolventa a ciele výstupov vzdelávania**

Profil absolventa a ciele výstupov vzdelávania na príslušnom stupni sú popísané v opise ŠP, v informačnom liste (IL) predmetov ŠP a v odporúčanom študijnom pláne ŠP (*Opis ŠP*).

Profil absolventa ŠP je kreovaný pod gesciou garanta ŠP a v procese prípravy ŠP ku akreditácii je, spolu s ďalšou dokumentáciou ŠP, predmetom prerokovania Rady pre ŠP ([*SM01\_Návrh, úprava a schvaľovanie ŠP*](https://www.vsbm.sk/data/VSK/smernice_poriadky/SM01_Navrh_uprava_a_schvalovanie_SP.pdf)).

Neoddeliteľnou súčasťou dokumentácie ŠP, ktorý charakterizuje profil absolventa sú stanoviska zainteresovaných strán, vrátane autority z praxe, stanovisko Vedeckej rady a stanovisko Správnej rady VŠBM, čím je daný profil dostatočne komunikovaný a verifikovaný. Postup návrhu, úpravy a schvaľovania ŠP popisuje dokumentovaný postup *SM01\_Návrh, úprava a schvaľovanie ŠP*, ktorý v súlade so zákonom 269/2018 Z.z a štandardmi SAAVŠ, upravuje rozsah celej dokumentácie ŠP, predkladaného ku akreditácii.

### **Previazanie vzdelávania s tvorivou činnosťou na príslušnej úrovni**

Jeden z hlavných procesov VSZK je proces H4\_Plánovanie úloh vedy a výskumu a proces H5\_Realizácia úloh vedy a výskumu (H2-H3), ktoré v interakcii s procesmi vzdelávania počítajú s účasťou študentov na tvorbe znalostí školy formou ich účasti v študentskej vedeckej činnosti ([*ŠVOČ*](https://www.vsbm.sk/svoc.html)), formou seminárnych prác a predovšetkým formou a zameraním ich záverečných prác podľa príslušného stupňa vzdelávania a jeho profilových požiadaviek na študenta ([*SM06\_Zadávanie a evidencia záverečných prác*](https://www.vsbm.sk/data/VSK/smernice_poriadky/SM06_Zadavanie_a_evidencia_ZP.pdf)).

Interakcia uvedených procesov je uskutočňovaná realizovaním dokumentovaných postupov [*SM02\_Zabezpečovanie kvality vzdelávania v ŠP*](https://www.vsbm.sk/data/VSK/smernice_poriadky/SM02_Zabezpecovanie_kvality_vzdelavania.pdf), [*SM03\_Riadenie vedy a výskumu*](https://www.vsbm.sk/data/VSK/smernice_poriadky/SM03_Riadenie_vedy_a_vyskumu.pdf) a [*SM06\_Zadávanie a evidencia záverečných prác*](https://www.vsbm.sk/data/VSK/smernice_poriadky/SM06_Zadavanie_a_evidencia_ZP.pdf).

Správanie študenta v procese vzdelávania upravuje [*POR05\_Študijný poriadok*](https://www.vsbm.sk/data/VSK/smernice_poriadky/POR05_Studijny_poriadok.pdf) a [*POR04\_Disciplinárny poriadok*](https://www.vsbm.sk/data/VSK/smernice_poriadky/POR04_Disciplinarny_poriadok.pdf), ktoré sú študentom, spolu s ďalšou dokumentáciou štúdia a spôsobu správania sa počas štúdia, sprístupnené na stránke školy (*www.vsbm.sk*).

### **Prenositeľné spôsobilosti pre osobný rozvoj študentov a ich rast**

Profil absolventa ŠP, procesne definovaný v príslušnej dokumentácii ŠP (Opis ŠP), predurčuje absolventa štúdia k jeho uplatneniu v reálnej praxi daného a/alebo príbuzného oboru činnosti. Získaná spôsobilosť je priebežne overovaná prostredníctvom prieskumu spokojnosti zainteresovaných strán (4.5.15\_Procesné ukazovatele VSZK) ako spätná väzba VSZK, ktorá je využívaná v cykle PDCA na trvalé zlepšovanie ŠP, resp. procesov vzdelávania zabezpečovaných vo VSZK.

Uvedeným cyklom PDCA škola zabezpečuje aktuálne požadovanú úroveň absolventa na príslušnom stupni vzdelávania, procesom zlepšovania zabezpečuje postupný posun prenositeľných spôsobilostí na vyššiu úroveň, a je garantom prípravy študentov pre ich ďalší kariérny rast. Tento cyklus trvalého zlepšovania je predmetom pravidelného preskúmania VSZK a jeho procesov indikátormi spätnej väzby procesom M3\_Preskúmanie manažmentom.

## **Spoločné študijné programy**

Vysoká škola bezpečnostného manažérstva v Košiciach nemá v súčasnosti žiaden spoločný študijný program a tiež nie je zapojená do spoločného ŠP s inou VŠ.

## **Súlad ŠP so štandardmi pre študijný program**

Vysoká škola bezpečnostného manažérstva v Košiciach nemá doposiaľ priznané práva vnútornej akreditácie ŠP a do doby schválenia súladu VSZK so štandardmi SAAVŠ pre VSZK a ŠP sa pri zabezpečovaní vzdelávania v ŠP odvoláva na doposiaľ platnú akreditáciu ŠP v troch stupňoch vzdelávania z roku 2018.

Škola v súvislosti s implementáciou štandardov SAAVŠ pre VSZK a ŠP má nastavené kontrolné mechanizmy hodnotenia zhody VSZK (4.5.3\_Kritéria Š-VSK) a ŠP (4.5.4\_Kritéria Š-ŠP), ktorých výsledky boli predmetom prílohy oznámenia o zosúladení VSZK a ŠP Slovenskej akreditačnej agentúre pre vysoké školstvo koncom augusta 2022.

Cyklické preskúmanie súladu ŠP so štandardmi je trvalou aktivitou nastavenou vnútorným systémom zabezpečovania kvality (4.5\_PROCESY ZLEPŠOVANIA) bez ohľadu na stav pridelenia práv k vnútornej akreditácii ŠP. Takto bol posúdený súlad existujúcich ŠP, prihlásených do procesu posudzovania súladu VSZK s Š-SAAVŠ pre VSK a ŠP v roku 2023.

Preskúmanie súladu ŠP so štandardmi SAAVŠ pre ŠP začína analýzou plnenia kritérií Š-ŠP ako vstupná informácia Rady pre ŠP, ktoré sa cyklicky opakuje v rámci pokračujúceho riadenia ŠP (4.5.4\_Kritéria Š-ŠP).

# Učenie sa, vyučovanie a hodnotenie študentov

## **Autonómia, tvorivosť a samostatnosť študentov**

Procesy H2 a H3 Mapy procesov VSZK zabezpečované dokumentovanými postupmi SM02\_Zabezpečovanie kvality vzdelávania v ŠP, vrátane POR05\_Študijná poriadok svojimi politikami vedú učiteľov k výchove študentov k ich samostatnosti a tvorivosti, čo je premietnuté do informačných listov (IL) ŠP a tematických plánov (TP) štúdia.

Výsledky ich samostatnej tvorivej činnosti podporovanej vzdelávaním sú reflektované osobným hodnotením výstupov vzdelávania, oceňovaním zo strany vedenia školy v rôznych formách súťaží v škole, medzi školami a na medzinárodnom fóre.

Príklad bývalého študenta VŠBM Ing. Martina Rybára, zamestnanca spoločnosti SEMICRON, s.r.o. Vrbové, dnes člena Rady pre akreditáciu ŠP, ktorý v roku 2009 ako študent svojou prácou obhájil 1. miesto v medzinárodnej súťaži vysokoškolskej činnosti v Trenčíne (Martin Rybár\_CV).

## **Rozmanitosť a flexibility trajektórií v štúdiu**

Vysoká škola bezpečnostného manažérstva v Košiciach má vo svojich zámeroch a stratégii dlhodobého rozvoja zakomponovanú politiku ústretovosti k študentom, ktorí majú svoje individuálne možnosti a plány ovplyvnené zdravím, rodinným stavom, charakterom zamestnania a inými okolnosťami života.

Škola od samého jej založenia poskytuje preto minimálne dve metódy štúdia, a to formu prezenčnú a distančnú. Obe metódy štúdia sú vo svojich programoch akreditované, t.j. zabezpečené plnením akreditačných požiadaviek a opisu ŠP.

Osobitnou metódou distančného vzdelávania sú individuálne študijne plány, ktoré zohľadňujú špecifické podmienky študenta daného štúdia za podmienok plnenia podmienok definovaných riadenými dokumentami školy predovšetkým [*POR05\_Študijný poriadok*](https://www.vsbm.sk/data/VSK/smernice_poriadky/POR05_Studijny_poriadok.pdf).

Neoceniteľnou službou školy v procesoch vzdelávania je inštitút tútorov ([*https://www.vsbm.sk/tutori.html*](https://www.vsbm.sk/tutori.html)), pričom tútorov pre jednotlivé skupiny študentov menuje rektor školy.

Požiadavky dosahovania očakávaných výsledkov vzdelávania sú pre všetky metódy vzdelávania rovnocenné a verifikovateľné v informačných systémoch Moodle a MAIS

V rámci flexibility trajektórií študijných programov Bc. a Ing. štúdia majú študenti možnosť voľby profilácie cestou voliteľných predmetov, témou záverečnej práce a vedením v menších študijných skupinách tzv. vedúcim profilácie. Profilácie sú vizuálne znázornené v odporúčaných študijných plánoch dostupných na webstránke školy ([*Bc. odporúčaný študijný plán*](https://www.vsbm.sk/data/studium/Odporucany_plan_Bc_RBS_DF.pdf)*,* [*Ing. odporúčaný študijný plán*](https://www.vsbm.sk/data/studium/Odporucany_plan_Ing_RBS_DF.pdf)*).*

## **Formy a metódy vzdelávania a hodnotenia študentov**

Formy a metódy vzdelávania a hodnotenia sú zabezpečované opisom ŠP, informačnými listami (IL) ŠP a predovšetkým tematickými plánmi (TP) ŠP. Hodnotenie študentov v jednotlivých ročníkoch, predmetoch a činnostiach je definované v [*informačných listoch predmetov*](https://www.vsbm.sk/inf_listy.html), čo korešponduje s nastavením v informačnom systéme Moodle, určené študentom pre priame overovanie nimi dosiahnutých výsledkov vzdelávania.

Pravidelnosť hodnotení je daná dokumentovanými postupmi procesov VSZK prepojenými s informačnými systémami Moodle a MAIS.

Hodnotenie výsledkov je predmetom preskúmania VSZK v procese M3 Mapy procesov definovanými indikátormi sledovania výsledkov jednotlivých procesov VSZK (4.5.15\_Procesné ukazovatele VSZK).

## **Vedenie a podpora študenta**

Študent je počas celého štúdia vedený Študijným poriadkom a podpornými službami, ktoré mu poskytuje škola pre jeho odborný a osobný rast. Osobitným prvkom tejto podpory je tútor, ktorý je menovaný pre príslušnú skupinu študentov alebo vybraného študenta, a ktorý pristupuje k študentom podľa štatútu tútora otvorene a ústretovo. Štatút tútora reflektuje štatút školy a politiku kvality premietnutú do VSZK.

Obe strany, študent a učiteľ, sú vo vzdelávacom procese vedené Etickým kódexom školy, ktorý vymedzuje korektnosť vzťahov medzi oboma účastníkmi ([*EK 01\_Etický kódex VŠBM*](https://www.vsbm.sk/data/dokument/Eticky_kodex_VSBM_22.pdf)).

## **Metódy verifikácie výstupov vzdelávania**

### **Vzťah skúšajúcich k existujúcim metódam hodnotenia študentov**

Výstupy vzdelávania a metódy ich hodnotenia sú predmety a nástroje kontroly priebehu procesu H3\_Realizácia výučby v študijných programoch, priebežná kontrola výsledkov podľa kritérií, kontrola na konci semestra a štúdiana základe ich výsledkov.

Skúšajúci poznajú tieto metódy ako základné znalostí a spôsobilosti výkonu ich práce. Aktuálne metódy verifikácie, metódy testovania a skúšania vychádzajú z informačných listov ŠP a sú obsiahnuté v tematických plánoch jednotlivých predmetov.

Škola má, v rámci manažérstva ľudských zdrojov vypracovanú maticu kompetentnosti, 4.1.8\_Matica kompetentnosti (4.1\_VNÚTORNÝ SYSTÉM KVALITY), vzťahovanú k procesom VSZK, ako M (manažérske procesy), P (pomocné procesy), H (hlavné procesy) a V (procesy verifikácie). V procesoch verifikácie V majú jednotlivé kategórie učiteľov stanovené kompetentnosti založené na ich spôsobilosti učiť a skúšať, spolu s poverením túto činnosť aj vykonávať.

### **Znalosť metód hodnotenia a prístupnosť ku kritériám**

Metódy hodnotenia, ktoré sú uvádzané v tematických plánoch jednotlivých predmetov, učitelia vkladajú uvedené metodiky a kritéria do informačného systému Moodle ku každému predmetu, ktorý učia. Tieto informácie sú aktualizované každým novým akademickým rokom a rozvrhom učenia. Študent má prístup k rozvrhu, informačným listom, k metóde hodnotenia a ku kritériám hodnotenia (známkovanie). V systéme Moodle je študentom sprístupnený aj výklad metódy skúšania a hodnotenia výsledkov. Na záver skúšania alebo testovania študent má prístup k výsledku hodnotenia okrem Moodle-u aj v informačnom systéme MAIS, kde sú uvádzané konečné výsledky hodnotenia.

### **Hodnotenie študentov a spätná väzba pre zlepšovanie procesov**

Výsledky hodnotenia študentov, sprístupnené v informačných systémoch Moodle a MAIS poskytujú študentom možnosť reagovať ich akceptovaním alebo komunikáciou s učiteľom o možnosti nápravy opakovým testovaním alebo skúšaním, prípadne prostredníctvom tútora i možnou konfrontáciou. Konfrontácie môžu viesť k potvrdeniu výsledku alebo k náprave v hodnotení, prípadne k zmenám v danom procese. Okrem priamej konfrontácie výsledkov, študent má možnosť nepriamej reakcie formou pravidelného prieskumu spokojnosti študentov a dotazníka predmetu.

Podnety uvedenej spätnej väzby hodnotenia sú spracovávané a ďalej riešené v procese V3\_Zlepšovanie a procesom M3\_Preskúmanie manažmentom.

### **Schválené postupy a konzistentnosť hodnotenia**

Schválené postupy vzdelávania a hodnotenia výsledkov sú súčasťou systému, ktorý má predpoklady rovnosti a spravodlivosti voči všetkým zúčastneným stranám. Prípadné poruchy v procese, ktoré nevedú k zmenám systému sú operatívne riešené kontrolnými a nápravnými opatreniami. Poruchy, ktoré by vyvolávali zmeny v systéme sú riešené zmenovým konaním takého procesu alebo príslušnej časti systému.

Rámcové pravidla pre hodnotenie predmetov je meranie výstupov vzdelávania (VV) s celkovým súčtom bodov za predmet 100. Formy overovania VV sú testovanie, hodnotenie tvorivej činnosti, skúšanie/rozprava o stanovuje téme. Pestrosť foriem hodnotenia dáva priestor prejavenia individuálnych daností každého zo študentov.

V informačných listoch predmetov sú zväčša definovaní dvaja vyučujúci s cieľom umožniť študentovi alternovať skúšajúceho.

### **Hodnotenie študentov so špecifickými potrebami**

Študenti so špecifickými potrebami, najmä zdravotne postihnutí študenti sú pod osobitným dohľadom tútora, prípadne **Centra podpory študentov VŠBM** ([*https://www.vsbm.sk/centrum\_podpory.html*](https://www.vsbm.sk/centrum_podpory.html)), pričom sa dohliada na špecifické potreby vyplývajúce z charakteru obmedzení. Najťažšie prípady sú zabezpečované osobnou asistenciou a dohľadom aby boli splnené všetky podmienky náročnosti na plnenie výstupov vzdelávania rovnako.

### **Spravodlivosť hodnotenia a prípadná možnosť duplicity**

Konfrontované výsledky hodnotenia môžu viesť k možnosti opakovaného hodnotenia druhým skúšajúcim, alebo skúšaním pred vymenovanou komisiou. V informačných listoch predmetov sú zväčša definovaní dvaja vyučujúci s cieľom umožniť študentovi alternovať skúšajúceho. VSZK svojimi politikami a ŠP takúto možnosť poskytuje, čo je zohľadnené v [*POR5\_Študijný poriadok*](https://www.vsbm.sk/data/VSK/smernice_poriadky/POR05_Studijny_poriadok.pdf).

## **Prostriedky nápravy voči výsledkom hodnotenia**

Primárnym nástrojom pre možnosti nápravy hodnotenia výstupu vzdelávania sú náhradné pokusy/termíny plnenia (napr. opakovanie testu v systéme Moodle resp. náhradný termín skúšky evidovaný systémom MAIS). Ďalším prostriedkom opravného postupu je možnosť alternovania skúšajúceho podľa údajov o vyučujúcich v informačnom liste predmetu, resp. oslovenie príslušného tútora ročníka (<https://www.vsbm.sk/tutori.html>). Koncovým priamym riešením je zvolanie komisionálnej skúšky podľa čl. 18, študijného poriadku - POR 05\_v2\_30.4.2022\_z0. Pripadne ďalšie podnety študentov sa riadia príručkou kvality VŠBM, ktorá zaručuje objektívne vyhodnotenie podnetu na úrovni Zmocnenca pre kvalitu a Rady kvality VŠBM. Takéto oznámenia je možné podávať prostredníctvom e-mailu podnety@vsbm.sk

V prípade, že sa preukáže nesprávnosť alebo nepravosť v hodnotení výsledkov, prípad sa zapíše ako nezhoda do Registra nápravných a preventívnych opatrení, 4.5.12\_NaPO (4.5\_PROCESY ZLEPŠOVANIA), s pridelenou povinnosťou analyzovať príčinu a prijať nápravné opatrenie. Spravodlivosť v zaobchádzaní so žiadateľmi je zaručená politikou dokumentovaného postupu nápravných a preventívnych opatrení a Etickým kódexom VŠBM.

# Prijímacie konanie, štúdium a udeľovanie titulov

## **Pravidlá a priebeh štúdia**

Všetky fázy študijného cyklu od prijímacieho konania až po udelenie titulu a vydanie dokladov o získanom vzdelaní sú zabezpečované dokumentovaným postupmi procesov H1\_Preskúmanie prihlášok a prijímacie konanie, H2\_Plánovanie vyučovacích procesov a H3\_Realizácia výučby v študijných programoch, priebežná kontrola výsledkov podľa kritérií, kontrola na konci semestra a štúdia.

Dokumentované postupy realizácie uvedených procesov ako [*SM01\_Návrh, úprava a schvaľovanie ŠP*](https://www.vsbm.sk/data/VSK/smernice_poriadky/SM01_Navrh_uprava_a_schvalovanie_SP.pdf), [*SM02\_Zabezpečovanie kvality vzdelávania v ŠP*](https://www.vsbm.sk/data/VSK/smernice_poriadky/SM02_Zabezpecovanie_kvality_vzdelavania.pdf), [*POR05\_Študijný poriadok*](https://www.vsbm.sk/data/VSK/smernice_poriadky/POR05_Studijny_poriadok.pdf) a [*SM06\_Zadávanie a evidencia záverečných prác*](https://www.vsbm.sk/data/VSK/smernice_poriadky/SM06_Zadavanie_a_evidencia_ZP.pdf), v korelácii s ďalšími procesmi poriadkov, zaručujú konzistentné pravidlá pre uvedené fázy študijného cyklu.

## **Ponuka študijných programov**

Základným poslaním VŠBM v Košiciach je poskytovanie vysokoškolského vzdelávania v študijnom programe Riadenie bezpečnostných systémov, na troch jeho stupňoch a to Bc\_Bakalár, Ing\_Inžinier a PhD\_Philosophie doctor, vo študijnom odbore Bezpečnostné vedy.

Napĺňanie uvedenej misie od vzniku školy v r. 2006 sa uskutočňuje v súlade so stratégiou plánu dlhodobého rozvoja, naposledy aktualizovaného na roky 2020-2030 (4.4\_DLHODOBÝ ZÁMER ROZVOJA VŠBM).

V kontexte poslania a stratégie rozvoja VŠBM, škola aktuálne ponúka študijné programy „Riadenie bezpečnostných systémov“, vo všetkých troch stupňoch vzdelávania, Bc/Ing/PhD., čím napĺňa svoju misiu v zhode so stratégiou svojho rozvoja a s požiadavkami na jeho absolventa, uvedenými v opisoch ŠP.

Škola má svoju webovú podstránku ([*https://www.vsbm.sk/moznosti\_studia.html*](https://www.vsbm.sk/moznosti_studia.html)) na ktorej zverejňuje všetky relevantné informácie o ponúkaných študijných programoch. Okrem tohto zverejňovania škola zverejňuje svoju ponuku štúdia na portály [www.portalvs.sk](http://www.portalvs.sk), každoročne sa zúčastňuje medzinárodných trhov vzdelávania Gaudeamus a ProEduco a sama podniká marketingové aktivity na potenciálnych stredných školách Košického a Prešovského kraja a v médiách.

Najúčinnejšia forma zverejňovania ponuky sa javí webová stránka školy, ktorá má široký záber prieniku informácií o ponuke, čo sa prejavuje na záujme o štúdium nielen z celého Slovenska ale i zo zahraničia.

## **Prijímanie študentov**

Proces prijímania študentov je jedným z hlavných procesov Mapy procesov H1\_Preskúmanie prihlášok, výber a prijímacie konanie realizovaný dokumentovaným postupom [*SM02\_Zabezpečovanie kvality vzdelávania v ŠP*](https://www.vsbm.sk/data/VSK/smernice_poriadky/SM02_Zabezpecovanie_kvality_vzdelavania.pdf).

Študent podáva prihlášku na vysokoškolské štúdium zvoleného stupňa, formy a metódy štúdia na tlačive, ktoré je zverejnené na stráne školy [*https://www.vsbm.sk/*](https://www.vsbm.sk/), alebo je dostupné v ŠEVTe. K prihláške študent dokladá doklady, ktoré sú uvedené na stránke školy. Alternatívou je podávanie elektronickej prihlášky cez [*www.prihlaskavs.sk*](http://www.prihlaskavs.sk), s ktorým je akademický informačný systéme MAIS plne prepojený.

Základné podmienky prijatia podľa dokumentovaného postupu odpovedajú požiadavke § 56 a samotné prijímacie konanie §58 zákona o VŠ.

Prijímacie konanie je a priori spravodlivé, transparentné, spoľahlivé a samotný výber uchádzačov je založený na metódach komisionálnych pohovorov orientovaných predovšetkým na posudzovaní motívu pre štúdium a základných spôsobilostí študovať na VŠ podľa výsledkov maturitnej skúšky resp. predošlého vysokoškolského štúdia. Spravodlivosť a rovnosť je zabezpečovaná príslušnými politikami a Etickým kódexom VŠBM.

Podmienky a charakter prijímacieho konania sú uvedené v opise ŠP a aj na webovej podstránke školy s ponukou štúdia.

Záznam o prijímacom konaní je dokumentovanou informáciou VSZK k zápisu na štúdium podľa § 59 zákona o VŠ.

Škola vedie vlastný register študentov a poskytuje informácie do Centrálneho registra študentov. Obidva registre sú neverejného charakteru.

## **Štúdium študentov so špecifickými potrebami**

Vysoká škola má ustanoveného koordinátora pre študentov so špecifickými potrebami a poskytuje svojim študentom bezplatné poradenstvo v súlade s §100a zákona o VŠ s odkazom na 4.1.13\_Príručka VSK a Centrum podpory študentov (4.1\_VNÚTORNÝ SYSTÉM KVALITY).

Bezplatné poradenstvo VŠBM sprostredkúva v prípade prekročenia rámca svojich možností v rámci metodického, znalostného a koordinačného centra zriadeného podľa §100a zákona o VŠ na TU v Košiciach.

Poradenstvo sa poskytuje na účely zlepšovania duševného zdravia študentov a ich motivácie k štúdiu, pomoci pri problémoch, ktoré by mohli ohroziť riadne skončenie štúdia, a pomoci pri uplatnení sa na trhu práce.

Poradenstvom je najmä psychologické poradenstvo, kuriérove poradenstvo a poradenstvo v efektívnom učení sa.

Poradenstvo je poskytované Centrom podpory študentov (<https://www.vsbm.sk/centrum_podpory.html>), prípadnými ďalšími sprostredkovanými službami podľa potreby študenta nad rámec možností VŠBM.

Osobitnými prípadmi pomoci študentom sú prípady študentov so špecifickými potrebami vyplývajúcimi zo znevýhodneného prostredia (zahraniční študenti so zhoršenými znalosťami jazyka, študenti pochádzajúci zo slabšieho sociálneho zázemia a pod.) a najmä zdravotne hendikepovaní študenti. Škola pristupuje k týmto prípadom individuálne, predovšetkým osobitným prístupom zo strany tútora, prípadne umožňuje účasť osobného asistenta na výučbe, pričom dbá aby boli zachované rovnocenné podmienky hodnotenia výsledkov vzdelávania.

## **Kvalita obhájených záverečných a rigoróznych prác**

Škola venuje záverečným prácam osobitnú pozornosť, ktorú usmerňuje dokumentovaným postupom [*SM06\_Zadávanie a registrácia záverečných prác*](https://www.vsbm.sk/data/VSK/smernice_poriadky/SM06_Zadavanie_a_evidencia_ZP.pdf) tak, aby uvedený proces viedol k dosiahnutiu požadovanej kvalitatívnej úrovni záverečnej práce podľa daného stupňa vzdelávania.

Osobitnou kapitolou požiadaviek zavedenou do procesu sú tzv. Dublínske deskriptory popisujúce požiadavky na zodpovedajúcu úroveň kvalifikačného rámca EHEA.

Zadania záverečných prác napĺňajú požiadavku analýzy a vyriešenia konkrétneho odborného problému, pričom každý študent prechádza povinným školením o podrobnostiach zadania a riešenia ZP osobitným seminárom. Študenti sú v rámci seminára oboznámení so súvisiacimi procesmi finalizácie štúdia, s etickým kódexom školy, princípmi vedeckej integrity a dôsledkami plagiátorstva s odkazom na Disciplinárny poriadok školy a všeobecne záväznú legislatívu SR.

Každé zadanie záverečnej práce prechádza starostlivou prípravou zo strany školiteľa a je schvaľované riaditeľom ústavu podľa príslušnosti vedúceho práce.

Všetky záverečné práce pred obhajobou prechádzajú kontrolou plagiátorstva so štandardizovaným výsledkom hodnotenia, ktorý musí študent spolu s vecnou stránkou práce obhájiť.

## **Uznávanie vysokoškolských kvalifikácií**

Procesy prijímania na štúdium, registrácia dosiahnutého vzdelania, sledovanie výsledkov vzdelávania, vrátane mobilít študenta sú procesmi H1-H3 a H5 zabezpečované dokumentovanými postupmi [*SM02\_Zabezpečovanie kvality vzdelávania v ŠP*](https://www.vsbm.sk/data/VSK/smernice_poriadky/SM02_Zabezpecovanie_kvality_vzdelavania.pdf), [*SM05\_Programy ERASMUS*](https://www.vsbm.sk/data/VSK/smernice_poriadky/SM05_Programy_ERASMUS.pdf) a [*POR05\_Študijný poriadok*](https://www.vsbm.sk/data/VSK/smernice_poriadky/POR05_Studijny_poriadok.pdf) s príslušnými informačnými systémami registrácie študentov, IS Moodle, IS MAIS. Štúdium realizované v rámci mobilít je uznávane v súlade s pravidlami popísanými v smernici „SM 05\_Programy ERASMUS“.

Politiky uvedených procesov zabezpečujú uznávanie vysokoškolských kvalifikácií, období a častí štúdia predchádzajúceho vzdelávania, ktoré je transparentné, konzistentné a spoľahlivé v súlade s Lisabonským dohovorom o vzájomnom uznávaní kvalifikácie týkajúce sa vysokoškolského vzdelávania v európskom regióne. Týmto spôsobom je podporovaná mobilita študentov, predovšetkým prostredníctvom projektov ERASMUS. Mobilita študentov ale i učiteľov je registrovaná analyzovaná a vyhodnocovaná oddelením vedy a výskumu v časti medzinárodnej spolupráce v interakcii s procesmi vzdelávania na VŠBM (4.5.15\_Procesné ukazovatele VSZK) a procesom M3\_Preskúmanie manažmentom.

## **Udeľovanie titulu a vydávanie dokladov o vzdelávaní**

Procesy vzdelávania na VŠBM dokumentovanými postupmi, spolu s dokumentovanými informáciami uloženými v príslušných informačných systémoch Moodle a MAIS sú zakončované administratívnymi úkonmi udeľovania príslušného akademického titulu vydaním diplomu a ďalších dokladov o získanom vzdelaní. Vydanie diplomu a súvisiacich dokladov je podmienené úspešným ukončením štúdia obhajobou záverečnej práce a vykonaním štátnej záverečnej skúšky pred komisiou menovanou rektorom školy, v súlade so zákonom o vysokých školách.

Diplom a súvisiace doklady uvádzajú a charakterizujú získanú kvalifikáciu vrátane dosiahnutých výsledkov vzdelávania, kontext, úroveň a obsah ukončeného štúdia, ktoré charakterizujú profiláciu absolventa VŠBM.

# Učitelia

## **Výber učiteľov**

### **Kritéria výberu učiteľov**

Výber učiteľov je procesom P4\_Riadenie ľudských zdrojov a odborný rast pracovníkov v korelácii s procesom P1\_Riadenie úrovne interných a externých učiteľov, zabezpečované dokumentovaným postupom [*SM10\_Riadenie ľudských zdrojov*](https://www.vsbm.sk/data/VSK/smernice_poriadky/SM10_Riadenie_ludskych_zdrojov.pdf).

Učiteľ je pri tom považovaný za kľúčový prvok kvality vzdelávania.

Súčasťou dokumentovaného postupu riadenia ľudských zdrojov, od výberu cez udržiavanie kompetentnosti až po ďalší odborný rast podľa gradačného plánu, sú pravidlá výberových konaní, ktoré sú v súlade s poslaním a dlhodobým zámerom VŠ a so všeobecne platnými predpismi. Pravidlá výberu sú uchádzačom vopred známe a sú zverejnené na stránke školy ([*https://www.vsbm.sk/dokumenty.html*](https://www.vsbm.sk/dokumenty.html)).

Záznamy o priebehu a výsledku výberových konaní sú dokumentovanými informáciami VSZK a podliehajú registratúrnemu poriadku školy na ich uloženie.

### **Mobilita učiteľov pri ich výbere**

Mobilita učiteľov je pri výbere a ďalšom riadení ľudských zdrojov kľúčová, pretože rozširuje rámec ich spôsobilosti a kompetentnosti a poskytuje učiteľom ďalšie možnosti sprostredkovanej skúsenosti študentom. Aj z tohoto dôvodu sa pri výbere učiteľov berie do úvahy jeho disponibilita a ochota ďalšej mobility v procese vzdelávania.

Výber vysokoškolských učiteľov je otvorený, transparentný a rešpektuje medzi inštitucionálnu, medzi sektorovú a medzinárodnú mobilitu učiteľov – uchádzačov o pôsobenie na VŠBM ako učiteľ. Príkladom je prof. Igor Britchenko, DSc. z Ukrajiny ([*odkaz* *na VPCH*](https://www.vsbm.sk/data/VPCH/britchenko_VPCH.pdf)). [*SM10\_Riadenie ľudských zdrojov*](https://www.vsbm.sk/data/VSK/smernice_poriadky/SM10_Riadenie_ludskych_zdrojov.pdf).

## **Štruktúra, počet a kvalifikácia učiteľov**

Nasadzovanie učiteľov do procesov vzdelávania v ŠP vychádza z opisu ŠP, predovšetkým z jeho informačného listu (IL ŠP), rozvrhu štúdia a tematických plánov (TP ŠP). Vnútorný systém zabezpečovania kvality (VSZK) v procesoch riadenia ľudských zdrojov P1 a P4 má maticu kompetentnosti zamestnancov školy, v procese H2\_Plánovanie vyučovacích procesov vzdelávania a H3\_Realizácia výučby v ŠP organizačnú štruktúru a zoznam pracovníkov školy, a vecný priestor pre nasadzovanie učiteľov do uvedených procesov.

Manažérstvo zdrojov VSZK pamätá na celkový rozpočet školy, rozvrh štúdia a potreby učiteľov tak, aby kapacitne pokryli rozvrh štúdia, tematické plány a ďalšie úlohy, predovšetkým vedy a výskumu v korelácii so vzdelávaním.

Osobitný dôraz je kladený na pokrytie ŠP garantom a učiteľmi zabezpečujúcich profilujúce predmety ŠP.

Rozloženie ich pokrytia ŠP určujú matice garancií jednotlivých stupňov vzdelávania v danom ŠP.

Garant ŠP, UZPP (spolu-garanti) a bežní učitelia musia spĺňať kritéria kompetentnosti pre jednotlivé stupne vzdelávania, pričom sú priebežne monitorované ich výsledky gradačného plánu cez osobné vedecko-pedagogické charakteristiky (VPCH), ktoré sú verejne dostupné na stránke školy, ako zamestnanci ([*https://www.vsbm.sk/zoznam\_zamestnancov.html*](https://www.vsbm.sk/zoznam_zamestnancov.html) ).

## **Prepojenie vzdelávania s tvorivými činnosťami učiteľov**

### **Opis prepojenia**

Procesy vzdelávania H1-H3 sú realizované učiteľmi, ktorých úroveň je podmienená výsledkami ich vedeckej činnosti v procesoch H4 a H5 organizácie školy alebo sú nositeľmi svojich výsledkov týchto činnosti historicky z prostredia mimo organizácie školy.

Pokiaľ sa stavajú učiteľmi na VŠBM, podliehajú povinnosti registrácie ich výsledkov procesom P4\_Riadenie knižničného fondu. Ich výsledky sú sledované graduačným plánom prostredníctvom vedecko-pedagogickej charakteristiky VPCH.

V korelácii procesov H1-H3, H4-H sa plánujú úlohy vedy a výskumu zodpovedajúce výstupom vzdelávania a na druhej strane úroveň výsledkov tvorivých činností zodpovedá úrovni kvalifikačného rámca uskutočňovaného vzdelávania.

Politiky dokumentovaných postupov uvedených procesov zabezpečujú vnútorným systémom kvality vzájomné prepojenie a synergický efekt interakcie medzi procesmi. Jej účinnosť sa vyhodnocuje sledovaním vývoja kvantitatívnych ukazovateľov vzdelávania, výsledkov vedy a výskumu, ako aj vývojom kvalitatívnych ukazovateľov graduačných plánov jednotlivých učiteľov a celého zboru učiteľov (4.5.15\_Procesné ukazovatele VSZK).

Osobitné prepojenie (interakcia) uvedených procesov sa objavuje v procese H6\_Koordinácia prieniku vedy a vzdelávania pri tvorbe nových ŠP, ich opise, IL a súvisiacej dokumentácie ŠP ([*SM01\_Návrh, úprava a schvaľovanie ŠP*](https://www.vsbm.sk/data/VSK/smernice_poriadky/SM01_Navrh_uprava_a_schvalovanie_SP.pdf)).

### **Postupy a kritéria hodnotenia tvorivej činnosti učiteľov**

Hodnotenie tvorivej činnosti učiteľov je logickým dôsledkom riadenia ľudských zdrojov-učiteľov, ktorí sú nositeľmi poznatkov v procese vzdelávania. Dokumentovaný postup tohto hodnotenia ako [*SM10\_Riadenie ľudských zdrojov*](https://www.vsbm.sk/data/VSK/smernice_poriadky/SM10_Riadenie_ludskych_zdrojov.pdf), je v korelácii s dokumentovaným postupom [*SM03\_Riadenie vedy a výskumu*](https://www.vsbm.sk/data/VSK/smernice_poriadky/SM03_Riadenie_vedy_a_vyskumu.pdf) cez VPCH učiteľa, pričom publikačná činnosť je registrovaná dokumentovaným postupom [*SM08\_Bibliografická registrácia*](https://www.vsbm.sk/data/VSK/smernice_poriadky/SM08_Bibliograficka_registracia.pdf).

Postupy a hodnotenia tvorivej činnosti učiteľov uvedeným interaktívnym procesným prístupom sú nastavené v súvislosti zosúlaďovania VSZK so štandardmi SAAVŠ pre VSK a pre ŠP k 31.8.2022. Vedecko-pedagogické charakteristiky garanta ŠP a spolu garantov ŠP (UZPP) sú zabezpečené v súlade s požiadavkami štandardov a podľa jednotlivých kritérií štandardov.

VPCH celej štruktúry učiteľov sú zabezpečované postupne do konca roka 2022 (4.5.15\_Procesné ukazovatele VSZK).

### **Dlhodobá kontinuita výskumnej činnosti v študijnom odbore**

Vysoká škola bezpečnostného manažérstva v Košiciach od svojho vzniku po súčasnosť  dlhodobo  a kontinuálne realizuje vedecko – výskumnú činnosť a zapája sa do medzinárodných vedecko – výskumných aktivít v odbore Bezpečnostné vedy (predtým v odbore Ochrana osôb a majetku).

1.

*Organizovanie medzinárodných vedeckých konferencií*

Ešte za čias detašovaného pracoviska Žilinskej Univerzity VŠBM začala realizovať medzinárodnú vedeckú konferenciu „Bezpečné Slovensko a Európska únia“, ktorú každoročne realizuje pod rovnomenným názvom doteraz. V roku 2022 sa konal 15. – ty ročník tejto konferencie (pod hlavičkou VŠBM v KE). Na konferencii pravidelne participujú zástupcovia zahraničnej i domácej akademickej obce, ale tiež štátnej správy, rôznych ministerstiev Slovenskej republiky, najmä Ministerstva vnútra, Ministerstva obrany, Ministerstva zahraničných vecí, Zboru väzenskej a justičnej stráže, Finančnej správy SR,  zložiek integrovaného záchranného systému, Policajného zboru, Hasičského a záchranného zboru, Zdravotnej záchrannej služby, Horskej záchrannej služby, Civilnej ochrany, Mestskej polície a iných, ako aj zástupcovia súkromnej sféry, zameranej na bezpečnostné služby. Účastníci konferencie participujú svojou aktívnou účasťou, príhovormi, prejavmi, príspevkami, prezentáciami a významnými diskusiami. Vedecká aktivita je týmto spôsobom bezprostredne prepojená s praxou, a prispieva k budovaniu komplexného medzinárodného bezpečnostného systému.

Na odkaze po kliknutí na Veda a výskum/Medzinárodná konferencia/ je možné nahliadnuť na ročníky  2014-2022 ([*https://www.vsbm.sk/*](https://www.vsbm.sk/))

Z daného podujatia je vydávaný recenzovaný zborník vedeckých príspevkov, registrovaný v systéme CREPČ.

Vysoká škola bezpečnostného manažérstva v Košiciach sa tiež dlhoročne spolupodieľa na organizovaní ďalších medzinárodných vedeckých konferencií, zameraných na bezpečnosť, ako napríklad:

Medzinárodná vedecká konferencia  „Security Forum“ univerzity „University of Security Public and Individual Apeiron, Krakow, Poland:

<https://apeiron.edu.pl/lviii-cica-xvi-security-forum-krakow-2021/>

Medzinárodná vedecká konferencia  “ARTIFICIAL INTELLIGENCE IN THE FIELD OF SECURITY – ADVANTAGES AND THREATS” vysokej školy: High School of Security and Eonomics, Plovdiv, Bulgaria:

<https://www.vusi.bg/en/international-science-conference-the-artificial-intelligence-in-the-field-of-the-security-advantages-and-threats/>

Medzinárodná vedecká konferencia  STRATEGIC IMPERATIVES FOR THE DEVELOPMENT OF BUSINESS ENTITIES UNDER TURBULENCE vysokej školy University of finance, insurance, business, enterpreneurship and innovation, Sofia, Bulgaria

<https://sites.google.com/view/confer-vuzf/english/conference-organizers?pli=1>

Akademickí zamestnanci VŠBM sú tiež garantami, členmi vedeckých výborov týchto a iných medzinárodných  vedeckých konferencií, napr.  <https://konference.vsers.cz/form/CZ-Pozvanka_VSERS_2022.pdf>

2.

*Vydávanie Zborníka vedeckých prác a vedeckého periodík.*

Vysoká škola bezpečnostného manažérstva okrem konferenčného zborníka vydáva tiež recenzovaný  Zborník vedeckých prác Manažérstvo bezpečnosti.

<https://www.vsbm.sk/manazerstvo-bezpecnosti.html>

Významnú medzinárodnú vedeckú aktivitu predstavuje aj vydávanie recenzovaného vedeckého časopisu Košice Security Revue, v ktorom ako autori, recenzenti a členovia redakčnej rady participujú zástupcovia vedeckej obce na medzinárodnej úrovni. Časopis je od roku 2019 indexovaný v DOAJ a v databáze ERIH+, a v najbližšej dobe má VŠBM za cieľ indexovať ho v databáze Scopus.

<https://kbr.vsbm.sk/>

3.

*Publikačná činnosť zamestnancov VŠBM*

Od vzniku vysokej školy zamestnanci pravidelne prezentujú výsledky svojho bádania prostredníctvom vedeckých monografií, vedeckých článkov, štúdií  a príspevkov. V prvých rokoch vzniku školy predstavovali výstupy publikačnej činnosti najmä články vo vedeckých zborníkoch, časopisoch, monografiách. Postupom času po súčasnosť, je prostredníctvom štatistických prehľadov, zoznamov publikačnej činnosti školy vidieť významný vedecký posun v danej oblasti, nakoľko autori začali svoje vedecké práce publikovať v stále významnejších, renomovanejších, uznávanejších časopisoch medzinárodného charakteru, indexovaných v medzinárodne významných a uznávaných databázach, najmä Web of Science a Scopus. Napríklad kým v roku 2013 nebol publikovaný žiadny článok v časopise v databáze Web of Science a Scopus (49 pedagogických, vedeckých zamestnancov), v roku 2016 bolo publikovaných 7 takýchto článkov (na 24 pedagogických, vedeckých zamestnancov) , v roku 2021  9 článkov (na 16 pedagogických, vedeckých zamestnancov )

Prehľady publikačnej činnosti 2013-2021

<https://www.vsbm.sk/publikacna_cinnost.html>

<https://www.vsbm.sk/dokumenty.html>

4.

*Vedecko – výskumné projekty*

Výrazný posun za spomínané obdobie vysokej školy zaznamenávame aj v oblasti riešenia vedeckých projektov. V rokoch 2006-2011 predstavovali  projektovú činnosť najmä inštitucionálne projekty VŠBM a vlastné finančné zdroje. Neskôr sa VŠBM začala zapájať do riešenia národných,  bilaterálnych a medzinárodných projektov. V súčasnosti sa VŠBM zameriava na budovanie významných medzinárodných konzorcií, a projektovú činnosť zameriava na výzvy v rámci Horizont Europe. Hoci počet realizovaných projektov za posledné roky klesol, charakter vyhlasovateľa žiadostí a návrhov projektov, a budovanie medzinárodných konzorcií považujeme za investíciu do získavania významnejších grantov s medzinárodne uznávanými, významnými konzorciami a dopadom.

(4.5.15\_Procesné ukazovatele VSZK a podrobnosti dohľadateľné na mieste).

5.

VŠBM dlhoročne zapája do vedeckých činností aj študentov, najmä prostredníctvom organizácie súťaže ŠVOČ- Študentská vedecká a odborná činnosť. Súťaž je zameraná na motiváciu, vedenie študentov k vedeckému bádaniu vlastnou prácou, ktorú spracujú a obhajujú pred súťažnou komisiou.

<https://www.vsbm.sk/svoc.html>

Archív posledných ročníkov je dohľadateľný na mieste\_VŠBM, oddelenie vedy a výskumu.

## **Rozvoj zručnosti a prenositeľných spôsobilosti**

Dlhodobý zámer VŠBM do r. 2030 a Politika kvality VŠBM svojim obsahom vnímajú učiteľov VŠBM ako jedinečných nositeľov kvality vysokoškolského vzdelania, čo je prioritným poslaním VŠBM.

Vnútorný systém zabezpečovania kvality obsahuje procesy týkajúce sa riadenia ľudských zdrojov, procesy P1 a P4, v rámci ktorých sú nastavené požiadavky kompetentnosti ľudských zdrojov (učitelia) na požadovanú spôsobilosť a poverenie vykonávať požadované činnosti procesov realizácie vysokoškolského vzdelávania (4.1.8\_Matica kompetentnosti). Osobitným prvkom matice sú profesori a docenti v pozícii garant a/alebo spolu-garant (UZPP), pre ktorých platia osobitné požiadavky vyplývajúce z konkrétneho ŠP podľa jeho opisu, resp. jeho informačného listu.

Hodnotenie odborného rastu, jazykovej zdatnosti a spôsobilosti výkonu vysokoškolského učiteľa je predmetom Graduačného plánu VŠBM, pričom základnou dokumentovanou informáciou o raste je vedecko-pedagogická charakteristika (VPCH) učiteľa, garanta a/alebo spolu-garanta\_UZPP (4.5.15\_Procesné ukazovatele VSZK).

Dlhodobý zámer VŠBM do r. 2030 (4.4\_DLHODOBÝ ZÁMER ROZVOJA VŠBM) obsahuje 4 hlavné okruhy aktivít smerované k dlhodobému rozvoju školy.

V okruhu 3\_vysokoškolské vzdelávanie stanovuje posilnenie mobility študentov a pedagógov v rámci programov EÚ, primárne ERASMUS Plus a pod., v ktorých sú pre učiteľov plánované aktivity na zvyšovanie ich prenositeľných spôsobilosti, najmä kvality vzdelávania a jazykových spôsobilosti komunikácie v procese výučby. V okruhu 4\_Ďalšie vzdelávanie stanovuje potrebu odborného rastu učiteľov v rámci riadenia ľudských zdrojov. Aktivity sú smerované do zapájania učiteľov do realizácie plánov vedy a výskumu vo vednom odbore Bezpečnostné vedy a prenosu znalosti do pedagogickej činnosti. Monitorovanie publikačnej činnosti a pedagogickej činnosti učiteľov, garanta a/alebo spolu-garantov je aktom riadenia ľudských zdrojov VSZK graduačným plánom v cykle PDCA (4.5.15\_Procesné ukazovatele VSZK).

## **Priraďovanie učiteľov na zabezpečovanie ŠP**

### **Priraďovanie učiteľov na ŠP**

Prvotnou dokumentovanou informáciou pre priraďovanie učiteľov na zabezpečenie ŠP je Informačný list ŠP (Vzor IL) so špecifikáciou potreby.

Zo zoznamu pracovníkov školy (učiteľov) sa plánovacím aktom procesu H2\_Plánovanie vyučovacích procesov vyberajú takí učitelia, ktorí spĺňajú predpoklady kompetentnosti (4.1.8\_Matica kompetentnosti) a svojou vedecko-pedagogickou charakteristikou (WPCH) garantujú svoju spôsobilosť vyučovať v konkrétnom predmete ŠP a viesť záverečné práce kvalifikovane, zručne a zodpovedne na požadovanej úrovni daného stupňa vzdelávania. Takýto učiteľ následne pripraví plánovacím aktom tematický plán ŠP a ďalšie potrebné prípravné dokumenty procesu vzdelávania VSZK, a vloží ich pred začiatkom semestra do príslušného informačného systému (IS\_Moodle).

### **Učitelia profilových predmetov**

Učitelia profilových predmetov sú prakticky spolu-garantmi ŠP. Vnútorný systém zabezpečovania kvality udržiava dokumentované informácie o zapojení učiteľov do výučby a spolu-garantovania jednotlivých profilujúcich predmetov ŠP, napr. 4.1.10\_Matica garancií ŠP Ing (4.1\_VNÚTORNÝ SYSTÉM KVALITY).

Výber učiteľov profilujúcich predmetov prebieha štandardne podľa dokumentovaného procesu H2\_Plánovanie vyučovacích procesov so zreteľom na špecifické požiadavky VPCH spolu-garanta.

Učitelia profilujúcich predmetov majú svoje osobitné VPCH s obsahom podľa štandardov SAAVŠ pre ŠP.

Procesom riadenia ĽZ sú profilujúci učitelia pravidelne monitorovaní a hodnotení vo väzbe na požiadavky kladené na spolu-garantov ŠP príslušného stupňa vzdelávania (4.5.16\_Graduačný plán VŠBM).

Vysoká škola bezpečnostného manažérstva v Košiciach zabezpečuje vzdelávanie v jednom študijnom programe Riadenie bezpečnostných systémov v troch stupňoch vzdelávania a **má ustanovených 5 spolu-garantov ŠP (UZPP)** na funkčnom mieste profesor, resp. docent v súlade s novelou zákona o vysokých školách a jej zásadách implementovanými do výberového procesu pre obsadzovanie funkčných miest profesor a docent (podľa [*SM10\_Riadenie ľudských zdrojov*](https://www.vsbm.sk/data/VSK/smernice_poriadky/SM10_Riadenie_ludskych_zdrojov.pdf) s prílohou [zásady výberového konania na obsadzovanie pracovných miest vysokoškolských učiteľov, výskumných pracovníkov a funkčných miest profesorov a docentov](https://www.vsbm.sk/data/VSK/smernice_poriadky/SM10_Riadenie_ludskych_zdrojov.pdf) .

### **Garanti študijných programov**

Výber garanta ŠP je motivovaný poslaním školy a potrebnými zdrojmi a na uskutočňovanie jej poslania, pričom ľudské zdroje-učitelia sú prioritnou požiadavkou najvyššieho vedenia školy.

Osobitným prvkom ĽZ je garant ŠP, ktorého vedecko-pedagogická kvalifikácia zodpovedá požiadavkám a kritériám v zhode so štandardmi pre ŠP.

Kompetencie, ktoré vybraný učiteľ na základe výberového konania získa od najvyššieho vedenia školy, ho oprávňujú niesť hlavnú zodpovednosť za uskutočňovanie, rozvoj a zabezpečovanie kvality ŠP, k čomu mu vedenie školy poskytuje patričné podmienky a právomoc. Je z pravidla predstaviteľom Rady pre ŠP a zabezpečuje jej činnosť v súlade so schváleným štatútom.

Garant ŠP je zároveň aj učiteľom profilových predmetov v rozsahu jeho kapacity, čo je registrované dokumentovanou informáciou o zapojení učiteľov do výučby a garantovania jednotlivých profilujúcich predmetov ŠP, resp. celého ŠP.

Výber garanta ŠP prebieha štandardne podľa dokumentovaného procesu H2\_Plánovanie vyučovacích procesov, so zreteľom na špecifické požiadavky VPCH garanta, v súlade so štandardmi SAAVŠ.

Procesom riadenia ĽZ je garant ŠP pravidelne monitorovaný a hodnotený vo väzbe na požiadavky kladené na garanta ŠP príslušného stupňa vzdelávania (4.5.16\_Graduačný plán VŠBM).

Vysoká škola bezpečnostného manažérstva v Košiciach zabezpečuje vzdelávanie v jednom študijnom programe Riadenie bezpečnostných systémov v troch stupňoch vzdelávania a **má ustanoveného garanta ŠP** na funkčnom mieste profesor, s akademickým titulom **Profesor.**

### **Učitelia profesijného vzdelávania**

Vysoká škola bezpečnostného manažérstva v Košiciach nezabezpečuje vzdelávanie profesijného charakteru a nemá ŠP takéhoto zamerania (N/A).

### **Spôsob výberu školiteľov záverečných a dizertačných prác**

Výber školiteľov záverečných a dizertačných prác je uskutočňovaný plánovacím aktom procesu H3\_Realizácia výučby v priebehu predposledného semestra štúdia v danom ŠP.

Výber vykonáva vedúci školiaceho pracoviska (riaditeľ ústavu VŠBM) z databázy zamestnancov školy – učiteľov, ktorých úroveň vzdelania je minimálne o jeden stupeň vyššia než úroveň dosahovaná ukončením študijného programu.

Výber školiteľov dizertačných prác je uskutočňovaný z pravidla z databázy učiteľov VŠBM, ktorí sú vo funkcii profesor alebo docent.

Okrem úrovne vzdelania školiteľa, významným faktorom jeho voľby ako školiteľa je aj jeho časová kapacita nasadenia tak, aby jeho zaťaženosť v danom akademickom roku bola primeraná. V súlade s článkom 7.6 dokumentovaného postupu [*SM06\_Zadávanie a registrácia záverečných prác*](https://www.vsbm.sk/data/VSK/smernice_poriadky/SM06_Zadavanie_a_evidencia_ZP.pdf) je súčet záverečných prác študentov na prvom a na druhom stupni štúdia, vedených jedným zamestnancom vysokej školy v jednom akademickom roku menej ako 10 (desať).

Povinností školiteľa záverečnej práce stanovuje študijný poriadok školy ([*POR\_05\_Študijný poriadok*](https://www.vsbm.sk/data/VSK/smernice_poriadky/POR05_Studijny_poriadok.pdf)), ktorý má samostatnú časť, týkajúcu sa doktorandského štúdia.

Proces zadávania záverečných prác je procesom H3\_Realizácia výučby prebiehajúci dokumentovaným postupom ([*SM06\_Zadávanie a registrácia ZP*](https://www.vsbm.sk/data/VSK/smernice_poriadky/SM06_Zadavanie_a_evidencia_ZP.pdf)).

### **Kvalifikačná úroveň učiteľov a kvalifikačná úroveň vzdelávania**

Určujúcim pravidlom voľby učiteľov jednotlivých predmetov ŠP je, že odborná kvalifikácia učiteľa predmetu je vždy vyššia než kvalifikácia dosahovaná ukončením ŠP. Výnimka, ktorú schvaľuje rektor školy sa vzťahuje na odborníkov z praxe a doktorandov.

## **Rozvrhnutie pracovnej záťaže učiteľov**

Výstupom plánovania výučby procesom H1 vnútorného systému zabezpečovania kvality, ktorý sa uskutočňuje dokumentovanými postupmi [*SM02\_Zabezpečovanie kvality vzdelávania v ŠP*](https://www.vsbm.sk/data/VSK/smernice_poriadky/SM02_Zabezpecovanie_kvality_vzdelavania.pdf) a [*POR05\_Študijný poriadok*](https://www.vsbm.sk/data/VSK/smernice_poriadky/POR05_Studijny_poriadok.pdf), je rozvrh štúdia príslušného semestra, tematické plány jednotlivých predmetov a ďalšia sprievodná dokumentácia, ktorú každý učiteľ vkladá do informačného systému Moodle a MAIS.

Rozvrh štúdia a časová záťaž učiteľov vo vzdelávacom procese vychádza z časovej záťaže študenta v danom ŠP vyjadrenej počtom kreditov, ďalej z tematických plánov špecifikujúcich rozvrhnutie celkovej záťaže na práce v škole a na samoštúdium, skúšanie a testovanie, prípravu a hodnotenie záverečných prác a iných aktivít spojených so vzdelávaním. Okrem toho sa berú do úvahy aj organizačné a zdrojové záležitosti VSZK (kapacity priestorov, logistika procesov, dopravné možnosti študentov a pod).

Rozvrh štúdia a informačné listy sú zverejňované na stránke školy ([*www.vsbm.sk*](http://www.vsbm.sk)).

Ďalšia časová záťaž učiteľov týkajúca sa realizácie úloh vedy a výskumu, rozvoja študijných programov, úloh týkajúcich sa rozvoja a poslania školy, vychádza z časového fondu učiteľa podľa pracovného úväzku a pozície, ktorú v organizácii školy zastáva.

# Zdroje na zabezpečenie štúdia a podporu študentov

## **Alokácia finančných zdrojov na zabezpečenie ŠP**

Prideľovanie finančných zdrojov na zabezpečenie ŠP je činnosť manažérskeho procesu M2\_Plánovanie VSZK v interakcii s procesmi klastra 7\_Podpora, 4.1.13\_Príručka VSK *(*4.1\_VNÚTORNÝ SYSTÉM KVALITY).

Objem alokovaných finančných prostriedkov vychádza zo schváleného finančného rozpočtu príslušného fiškálneho roka tak, aby prednostne pokryli potreby zabezpečenia výučby v oboch semestroch akademického roka. Ďalej aby pokryli potreby súvisiacich tvorivých a podporných činností, zodpovedajúcich poslaniu školy, vyjadreného plánom činnosti školy na príslušný fiškálny rok.

Hospodársku činnosť kvestorátu školy zabezpečuje, podľa schémy financovania, spoločnosť Vysoká škola bezpečnostného manažérstva v Košiciach M.M., n.o., ktorej jediným spoločníkom je prof. Ing. **Marián Mesároš**, DrSc., prezident a štatutár Vysokej školy bezpečnostného manažérstva v Košiciach, s.r.o., vysokej školy poskytujúcej vysokoškolské vzdelávanie.

Výsledky hospodárenia oboch spoločností sú k dispozícii na kontrolu na mieste.

Účtovníctvo VŠBM M.M., n.o., cez ktoré prebiehajú všetky finančné toky VŠ, podlieha každoročne ekonomickému auditu podľa zákona č. 357/2015 Z.z. o finančnej kontrole a audite a o zmene a doplnení niektorých zákonov v znení neskorších predpisov.

Majetok VŠBM, s.r.o. podlieha podvojnému účtovníctvu avšak jeho veľkosť je iba na úrovni základného imania vo výške 6 700 €.

## **Materiálno-technické zabezpečenie ŠP**

Priestorové, materiálne, technické, infraštruktúrne a inštitucionálne zabezpečenie vzdelávacích, tvorivých a iných súvisiacich činností zodpovedajúcich výstupom vzdelávania, počtu študentov a ich špecifických potrieb, sa uskutočňuje podľa klastra 7\_Podpora VSZK, 4.1.13\_Príručka VSZK, procesmi P2\_Riadenie pracovných a kontrolných prostriedkov, infraštruktúry, prostredia a procesov, v interakcii s procesmi H2, H3, H4, H5, dokumentovanými postupmi [*SM02\_Zabezpečovanie kvality vzdelávania v ŠP*](https://www.vsbm.sk/data/VSK/smernice_poriadky/SM02_Zabezpecovanie_kvality_vzdelavania.pdf), [*SM03\_Riadenie vedy a výskumu*](https://www.vsbm.sk/data/VSK/smernice_poriadky/SM03_Riadenie_vedy_a_vyskumu.pdf), [*SM07\_Riadenie zdrojov prevádzky školy*](https://www.vsbm.sk/data/VSK/smernice_poriadky/SM07_Riadenie_zdrojov_prostredia_a_inf.pdf) a [*SM12\_Prevádzka informačných systémov*](https://www.vsbm.sk/data/VSK/smernice_poriadky/SM12_Prevadzka_IS.pdf)*.*

Škola zabezpečuje svoje ŠP v troch stupňoch vzdelávania vo vlastnej 4-podlažnej budove v Košiciach na ul. Košťova 1 s 11 posluchárňami, s celkovou kapacitou 1045 miest.

V areály školy je vybudovaných 5 laboratórií príslušných k profiláciám základného ŠP, parkovisko pre 40 aut a relaxačná plocha s fontánou. V budove je umiestnená Sieň Vedeckej rady s kapacitou 15 miest a Aula Akademika Milana Čiča s kapacitou 374 miest.

V Aule Akademika Milana Čiča, sa okrem prednášok uskutočňujú promócie absolventov.

Škola využíva 21 informačných systémov, predovšetkým vzdelávacie systému Moodle, Office 365 a MAIS. V celej budove školy je zabezpečené WiFi pre študentov, výučbu a administratívu v osobitných sieťach.

Výcvik v sťažených podmienkach zabezpečuje vo Výcvikovom stredisku v Kysaku, v ktorom sú ubytovacie chatky pre 32 účastníkov a príslušenstvo k výcviku.

Podrobnosti materiálno-technického zabezpečenia popisujú jednotlivé charakteristiky opisu ŠP.

## **Kooperácia vo výučbe v ŠP**

Vysoká škola bezpečnostného manažérstva v Košiciach má široko rozvetvenú sieť spolupráce na národnej i medzinárodnej úrovni, avšak svoje ŠP zabezpečuje vlastnými kapacitami a pri výučbe v ŠP nevyužíva cudzie kapacity nákupom vzdelávacích služieb (N/A), okrem prípadov zmluvy o dielo, uzavretej s konkrétnym učiteľom ad hoc.

VŠBM však v rámci výučby zapája do vzdelávacieho procesu hosťujúcich odborníkov z praxe aktívnych v tematicky príbuzných profesiách. Tieto aktivity podpisuje bilaterálna zmluva s Ministerstvo vnútra SR o spolupráci (Policajný zbor SR, Hasičský a záchranný zbor). Na základe aktívnych kontaktov škola v podobnom duchu kooptuje aj s inými ministerstvami a samosprávami cestou ich ozbrojených zborov (Finančná správa SR – Colné úrady, Zbor väzenskej a justičnej stráže SR, Záchranné služby, Mestské polície viacerých miest a obcí, Dobrovoľná požiarna ochrana a iné bezpečnostné organizácie)

## **Prístup k informačným zdrojom pre študentov a učiteľov**

Vysoká škola bezpečnostného manažérstva v Košiciach má svoju vlastnú akademickú knižnicu s fondom 39 808 knižničných jednotiek vlastného vydania v  140 tituloch (Zoznam publikácií VŠBM), určených predovšetkým pre študentov ŠP vo všetkých troch stupňoch vzdelávania. Okrem toho knižnica disponuje 5701 knižničnými jednotkami z iných vydavateľstiev.

Veľkosť fondu zodpovedá so značnými rezervami počtu študentov. Takmer každý predmet má svoju základnú učebnicu, ktorú si študent bezplatne vypožičiava a používa k prvotnej orientácii a k štúdiu daného predmetu. Prevažne ide o publikácie učiteľov VŠBM ako výstupy ich vedecko-pedagogických aktivít, prípadne ako výsledok spolupráce s externým pracovníkmi, prevažne s praxe.

Knižnica disponuje 30 elektronickými čítačkami, ktoré obsahujú kompletnú edíciu VŠBM v celkovom rozsahu 111 učebníc.

Akademická knižnica má kapacitu 50 miest so základnou výbavou a poskytuje svoje služby v súlade so svojim štatútom ([*Štatút AK*](https://www.vsbm.sk/data/kniznica/statut_AK.pdf)). Pre všetkých užívateľov jej služieb platí knižničný poriadok ([*POR07\_Knižničný poriadok*](https://www.vsbm.sk/data/VSK/smernice_poriadky/POR07_Kniznicny_poriadok.pdf)).

Služby, ktoré Akademická knižnica poskytuje študentom a učiteľom VŠBM vo všetkých stupňoch vzdelávania zodpovedajú základným potrebám pre dosahovanie výstupov vzdelávania a tvorivých činností počas štúdia na VŠBM. Medzi tieto služby o. i. patria rôzne administratívne služby, rozmnožovanie, tlačenie a viazanie publikácií a záverečných prác a pod.

Študenti a učitelia VŠBM využívajú do značnej miery aj služby Vedeckej knižnice v Košiciach, predovšetkým na prehĺbenie vedomostí a na doktorandské štúdium.

## **Prístup k poradenským a podporným službám**

Poradenské a podporné služby študentom sú poskytované študentom podľa 4.1.13\_Príručka VSK na účely zlepšovania ich duševného zdravia, ich motivácie k štúdiu, pomoci pri problémoch, ktoré by mohli ohroziť riadne skončenie štúdia, pomoci pri uplatnení sa na trhu práce a pod. V zásade ide o pomoc v súlade § 100 a § 100a Zákona č. 131/2002 Z. z. - Zákon o vysokých školách a o zmene a doplnení niektorých zákonov, ktorá v zmysle novely zákona ukladá povinnosť štátnym a verejno-právnym školám zabezpečovať pomoc a podporu študentov a uchádzačov o štúdium so špecifickými potrebami vyplývajúcimi z mimoriadnych situácii a podmienok, ako je napr. zdravotné obmedzenie a pod.

Napriek uvedenej skutočnosti VŠBM v Košiciach sa k takýmto službám hlási a k tejto formy pomoci má zriadené Centrum podpory študentov VŠBM a dlhodobo **delegovanú kontaktnú osobu pre uchádzačov/študentov s špecifickými potrebami. Škola má vytvorený** register potrieb podľa údajom špecifických potrieb získaných od študentov a interné a externé zabezpečenie podpory a poradenstva.

**Prístup ku kontaktnej osobe je jednoduchý prostredníctvom kontaktných údajov na stránke školy *(***[*https://www.vsbm.sk/centrum\_podpory.html*](https://www.vsbm.sk/centrum_podpory.html)***).***

**Centrum podpory študentov VŠBM je súčasťou organizačnej štruktúry VŠBM a pracuje v súlade so svojim štatútom a v prípade potreby komplexnej služby zabezpečuje jej rozšírenie na kooperujúce centrá, pracujúce podľa zákona o VŠ (Centrum podpory na Technickej univerzite v Košiciach).**

## **Podporný personál tútorstva, poradenstva a služieb**

Vysoká škola bezpečnostného manažérstva v Košiciach má zriadený inštitút tútorstva od čias svojho vzniku.

Tútor je primárnou kontaktnou osobou medzi školou a študentom. Rieši a organizuje záležitosti týkajúce sa štúdia príslušného ročníka a študijnej skupiny. Je prvou kontaktnou osobou pri riešení akýchkoľvek problémov štúdia.

Tútorov pre jednotlivé ročníky a formy štúdia menuje rektor školy na návrh garanta ŠP. Ide o odborne vyspelých a skúsených pedagógov, ktorí majú blízko k mentalite študenta, sú ochotní a k poslaniu školy mimoriadne lojálni.

Zoznam tútorov a ich kontaktné údaje sú zverejnené na stránke školy *(*[*https://www.vsbm.sk/tutori.html*](https://www.vsbm.sk/tutori.html) *)*.

Tútor pomáha študentom aj pri podporných službách pre zdravotne znevýhodnených študentov, pri organizovaní ďalšej podpory a pomoci, ktorá prekračuje rámec štatútu tútora.

## **Sociálne, športové, kultúrne, duchovné a sociálne služby**

Vysoká škola bezpečnostného manažérstva v Košiciach sa okrem materiálno-technického zabezpečenia stará aj o sociálnu stránku štúdia. Predovšetkým ide o zabezpečenie sociálnych štipendií pre sociálne slabších študentov, avšak škola poskytuje celkom 5 (päť) druhov štipendií podľa príslušného dokumentovaného postupu.

Ďalej je to poskytovanie a/alebo sprostredkovanie ďalších kultúrnych, duchovných a sociálnych služieb v rámci školy a mesta Košice.

V priestoroch školy je klubovňa pre relaxačné posedenie študentov počas prestávok alebo pri organizovaní vlastných stretnutí mimo vyučovacích hodín.

Medzi komplexnejšie služby patrí o. i. zabezpečovanie internátnych služieb a pomoc pri získaní ubytovania v súkromí.

Pri poskytovaní sociálnych služieb študentom a rôznych druhov štipendií študentom ide v zásade o interakciu procesu VSZK M1\_Manažérske rozhodovanie s procesom V2\_Meranie a monitorovanie výkonov a s procesom V3\_Zlepšovanie a trvalé zlepšovanie, opierajúce sa o manuál vnútorného systému kvality (4.1.13\_Príručka VSK), o internú a externú komunikáciu (Komunikačná matica VSZK) a dokumentované postupy súvisiacich činností ([*SM08\_Štipendijný poriadok*](https://www.vsbm.sk/data/VSK/smernice_poriadky/POR08_Stipendijny_poriadok.pdf) a [*SM09\_Monitorovanie spokojnosti zainteresovaných strán*](https://www.vsbm.sk/data/VSK/smernice_poriadky/SM09_Monitorovanie_spokojnosti_zaint_stran.pdf)).

Vysoká škola bezpečnostného manažérstva v Košiciach poskytuje i priame športové vyžitie vo vlastnej telocvični a posilňovni s dobrou výbavou prostriedkov a náčinia, ktorá sa nachádza priamo v budove školy.

Študenti VŠBM sa podľa miery záujmov zúčastňujú rožných športových podujatí v meste Košice a blízkom okolí a/alebo sami sú členmi rôznych športových klubov, kde prezentujú svoju príslušnosť k VŠBM a ku ktorej sa s hrdosťou hlásia. Škola podporuje finančne a materiálne svojich športovo nadaných študentov pri ich ďalšom rozvoji.

Vysoká škola bezpečnostného manažérstva v Košiciach je situovaná prakticky v centrálnej časti mesta Košice, ktoré poskytuje širokú paletu kultúrneho vyžitia, ako sú kina, divadlá, koncertné podujatia, výstavy a pod.

Na poli duchovnom mesto poskytuje množstvo konfesijného zázemia všetkých, štátom uznávaných cirkví a konfesií.

Vysoká škola bezpečnostného manažérstva v Košiciach vybavuje svojich študentov preukazom študenta VŠ (Index) a medzinárodnou identifikačnou ISIC kartou študenta, pomocou ktorých študenti môžu získať úľavy poplatkov na vstupenky a pod.

## **Zdroje štúdia mimo sídla vysokej školy**

Vysoká škola bezpečnostného manažérstva v Košiciach poskytuje vzdelávanie iba v mieste sídla školy. Výcvik prežitia v sťažených podmienkach vo Výcvikovom stredisku v Kysaku je vecne, zdrojmi a podmienkami späté s organizáciou v Košiciach, nakoľko samo nedisponuje samostatnosťou a je iba súčasťou školy v Košiciach na ul. Košťova 1.

Z pohľadu personálnych a materiálnych zdrojov mimo sídla sem môžeme zaradiť participáciu zainteresovaných strán na vzdelávacích aktivitách (zväčša bez nároku na honorár), napr. súčinnostné cvičenia IZS v centre Kysak, ukážky výkonu služby bezpečnostných a záchranných zložiek, pozvané odborné prednášky k témam predmetov, exkurzie, stáže, participácia študentov ako tzv. „nezúčastnených osôb“ na procesných úkonoch objasňovania trestnej činnosti a pod.

## **Prístupnosť zdrojov a informovanosť o prístupnosti**

Medzi zdroje zabezpečovania vzdelávania v ŠP podľa 4.1.13\_Príručka VSK (Kap. 7\_Podpora)patria zdroje finančné, materiálno-technické, vrátane infraštruktúry a zdroje ľudské.

Študenti majú prístup okrem finančných zdrojov a ľudských zdrojov ku všetkým meteriálno-technickým zdrojom vzdelávania, vrátane všetkej potrebnej relevantnej infraštruktúry vo forme hardvéru a softvéru.

Vstup do budovy školy je zabezpečovaný službou SBS a od študentov môže byť požadovaná identifikácia indexom alebo ISIC kartou.

Prístup k hardvéru a softvéru potrebnému k výučbe, je voľný na základe osobnej prezentácie študenta na výučbe alebo prístupovými údajmi, pokiaľ si to daná technika vyžaduje.

Všetky prístupy týkajúce sa organizácie výučby spätej s informačným systémom Moodle, Office 365, EZP a/alebo MAIS sú kódované prístupovými heslami, ktorými disponuje iba tí študenti a učitelia, ktorým boli prístupové heslá poskytnuté.

Študenti a učitelia sú v rámci vzdelávacích procesov informovaní a školení o práci s prístupovými kódmi a s obsluhou hardvéru a/alebo softvéru.

V prípade akýchkoľvek problémov s prístupom k zdrojom vzdelávania, študent má možnosť riešiť priamo s učiteľom, tútorom a/alebo administrátorom na podpornom e-maily podpora@vsbm.sk .

## **Účelnosť a efektívnosť poskytovaných zdrojov**

Zdroje potrebné na realizáciu procesov vzdelávania sú definované plánovacím aktom procesu H2\_Plánovanie vzdelávacích procesov, pričom sa opierajú o strategické plánovanie založené na plánoch dlhodobého rozvoja školy (4.4\_DLHODOBÝ ZÁMER ROZVOJA VŠBM), o posúdenie rizík v kontexte organizácie, 4.2.4\_Matica rizík organizácie (4.2\_STRATEGICKÉ PLÁNOVANIE V KONTEXTE ORGANIZÁCIE) a vstupy operatívneho plánovania, vychádzajúce z opisu ŠP, z informačných listov predmetov, prípadne i tematických plánov rozvrhu, počtu študentov a ich potrieb z hľadiska hardvéru a softvéru pre výučbu.

Vstupy operatívneho plánovania zdrojov sú posudzované z hľadiska ich **účelnosti a dostupnosti** procesom P2\_Riadenie pracovných a kontrolných prostriedkov, infraštruktúry, prostredia a procesov, dokumentovaným postupom ([*SM07\_Riadenie zdrojov prostredia a infraštruktúry*](https://www.vsbm.sk/data/VSK/smernice_poriadky/SM07_Riadenie_zdrojov_prostredia_a_inf.pdf)).

Využívanie zdrojov a ich posudzovanie z hľadiska **efektívnosti** sa uskutočňuje procesom H3\_Realizácia výučby v ŠP formou objektívnych kontrol na pracoviskách výučby (Záznam kontroly na pracovisku) a prieskumom spokojnosti študentov dokumentovaným postupom (SM09\_Monitorovanie spokojnosti zainteresovaných strán), v interakcii s manažérskym procesom M1\_Manažérske rozhodovanie. Hodnotenie efektívnosti manažérskym procesom M1 je vykonávané na pozadí stanoveného rozpočtu na príslušný fiškálny rok, ktorý prekrýva dva semestre akademického roka vzdelávania. Efektívnosť vynaložených zdrojov je predmetom preskúmania manažmentom v procese M3\_Preskúmanie manažmentom ako **efektívnosť** celého **VSZK** v intenciách poslania školy a jej dlhodobého rozvoja (Správa z preskúmania manažmentom).

# Zhromažďovanie a spracovanie informácií

## **Manažérstvo informácií**

Vnútorný systém zabezpečovania kvality (VSZK), jeho priebeh, výsledky a vývoj je charakterizovaný informáciami s ktorými je spojený a ktoré sám riadi, t.j. zhromažďuje, spracováva, analyzuje a ďalej používa v procesoch zlepšovania. Medzinárodná norma manažérstva kvality ISO 9000+ ich pomenúva ako **dokumentované informácie**.

Manažérstvo dokumentovaných informácií VSZK prebieha manažérskym procesom M4\_Riadenie dokumentácie a dokumentovaných informácií v klastre podpory VSZK (4.1.13\_Príručka VSK, kap.7\_Podpora).

Dokumentované informácie VSZK vznikajú v celom spektre procesov VSZK, zoskupených do mapy procesov 4.1.3\_Mapa procesov ich realizáciou dokumentovanými postupmi, smernicami a poriadkami (4.1.19\_Register smerníc), ktoré používajú príslušné formuláre (4.1.20\_Register formulárov).

Vyplnený formulár v priebehu a/alebo na konci procesu vytvára dokumentovanú informáciu daného procesu a v klastri procesov dokumentovanú informáciu systému.

Spracované a analyzované dokumentované informácie slúžia na zlepšovanie procesov a/alebo celého systému prostredníctvom ich indikátorov (**ukazovateľov**).

**Ukazovatele pre riadenie účinného a efektívneho VSZK** sú sériou ukazovateľov jeho procesov, pričom každému procesu mapy procesov VSZK je pridelený jeden alebo viac kľúčových ukazovateľov jeho funkčnosti a účinnosti, (KPI\_Key Performance Indicator). Účinnosť a efektívnosť VSZK je predmetom preskúmania manažmentom vo výsledkoch KPI.

**Ukazovatele pre riadenie ŠP** sú ukazovateľmi, ktoré škola považuje z hľadiska riadenia účinnosti procesov vzdelávania za kľúčové z pohľadu plnenia kritérií štandardov SAAVŠ. Škola používa stanovené ukazovatele za účelom externej a neskôr vnútornej akreditácie ŠP, t.j. za účelom preukazovania spôsobilosti poskytovať kvalitné vysokoškolské vzdelávanie v zhode s kritériami štandardov SAAVŠ.

## **Ukazovatele používané pre riadenie ŠP**

Vnútorný systém zabezpečovania kvality (VSZK) VŠBM v Košiciach je založený na procesnom prístupe, v zhode s medzinárodnou normou manažérstva kvality podľa ISO 9001, rešpektujúci požiadavky štandardov SAAVŠ ako jeho nové aspekty.

Vysokoškolské vzdelávanie v študijnom programe (ŠP) je realizované hlavnými procesmi (H1-H3) VSZK, ktoré na seba nadväzujú od prijímacieho konania až po ukončenie štúdia štátnou skúškou.

Ďalšie hlavné procesy (H4-H5) VSZK sa týkajú vedy a výskumu (VaV), orientovaných na oblasť ŠP pričom prienik výsledkov VaV do vzdelávacích procesov je zabezpečovaný interakciou procesov VaV a procesov vzdelávania, ako hlavný proces H6 VSZK, pričom dochádza aj k návrhu, úprave a k schvaľovaniu nového ŠP.

Podporné procesy (P1-P4) predstavujú zdroje hlavných procesov (H1-H6) pre realizáciu študijných programov. Manažérske procesy (M1-M4) zabezpečujú fungovanie všetkých procesov systému, pričom prebiehajú buď samostatne alebo v interakcii s ďalšími procesmi realizácie ŠP.

Vysoká škola bezpečnostného manažérstva v Košiciach má mapou procesov zadefinovaných 17 procesov VSZK, z ktorých každý má svojho systémového ukazovateľa výkonnosti (KPI\_Key Performance Indicator).

Uvedených 17 systémových ukazovateľov KPI (4.5.14\_Systémové ukazovatele VSZK) je monitorovaných priebežne a 1x ročne interným auditom VSZK, pričom každý ukazovateľ prejde systémom v priemere 20-tími otázkami kontrolnej listiny interného auditu. Interný audit tak preverí funkčnosť VSZK celkom 342 otázkami kontrolnej listiny (4.5.8\_Checklist IA\_Procesy VSZK).

Vysoká škola bezpečnostného manažérstva v Košiciach má ďalej zadefinovaných 7 okruhov, ktoré charakterizujú priamo alebo nepriamo úspešnosť študijného programu (ŠP), realizovaného vo VSZK. Ide o tieto okruhy:

1. Profil uchádzačov o štúdium (v ŠP VŠBM)
2. Profil študujúcich v jednotlivých formách a stupňoch štúdia (v ŠP VŠBM)
3. Profil končiacich študentov v jednotlivých formách a stupňoch štúdia (v ŠP VŠBM)
4. Plnenie plánu rozvoja vedy a výskumu VŠBM (vo vzťahu k ŠP VŠBM)
5. Plnenie plánu internacionalizácie VaV VŠBM (vo vzťahu k ŠP VŠBM)
6. Koordinácia prieniku VaV do procesov vzdelávania (v ŠP VŠBM)
7. Monitorovanie a meranie výkonov VSK (v ŠP VŠBM)

Pre riadenie ŠP v daných 7 okruhoch jeho charakteristiky, škola má zadefinované procesné ukazovatele VSZK (4.5.15\_Procesné ukazovatele VSZK), pričom monitoruje a hodnotí celkom 29 ukazovateľov v daných okruhoch.

Vysoká škola bezpečnostného manažérstva v Košiciach tak hodnotí realizáciu ŠP v procesoch a v systéme celkom 46 ukazovateľmi určenými na riadenie očakávaných a definovaných výsledkov v ŠP VŠBM (17 systémových ukazovateľov a 29 procesných ukazovateľov).

V prílohe č. 3 VHSVS je predstavený uvedený systém ukazovateľov, ktoré VŠBM v Košiciach používa na monitorovanie, periodické hodnotenie a zlepšovanie realizácie ŠP VŠBM, schválený Radou pre ŠP.

Ukazovatele pre riadenie ŠP VŠBM umožňujú škole vyhodnocovať najmä:

* Profil uchádzačov o štúdium na VŠBM z hľadiska ich pripravenosti a vedomostnej úrovne a schopnosti zvládať úlohy štúdia v ŠP podľa jeho opisu a jeho informačného listu
* Mieru účinnosti a efektívnosti prijímacích pohovorov na štúdium od prihlášky cez prijatie až po zápis študenta
* Mieru úspešnosti/neúspešnosti v študijných programoch (počty/vývoj) monitorovanú v celom spektre štruktúry organizácie, v troch stupňoch vzdelávania
* Mieru riadneho/mimoriadneho ukončenia štúdia (počty/vývoj riadneho ukončenia štúdia, počty a vývoj mimoriadneho ukončenia pre neprospech a iné príčiny)
* Mieru spokojnosti študentov s priebehom štúdia v ŠP ako celku a po jednotlivých predmetoch, s poukázaním na najvýznamnejšie faktory vzdelávacieho procesu v ŠP/predmete
* Mieru spokojnosti s dostupnosťou zdrojov ŠP (infraštruktúra, personálne zdroje, informačné zdroje, IKT a technické vybavenie) ako spätnú väzbu procesov riadenia zdrojov VSZK
* Mieru uplatniteľnosti absolventov ŠP (percento/vývoj) z pohľadu zamestnávateľov, v rámci možnosti a dostupnosti informácií kvôli legislatíve, GDPR a ochoty poskytovať takéto údaje, prípadne využívania neformálnych vzťahov a informácii pre vlastné, neformálne prieskumy
* Mieru spokojnosti zamestnávateľov a iných zainteresovaných strán s kvalitou ŠP v rámci ochoty poskytovať takéto informácie, prípadne využívania neformálnych vzťahov a informácii pre vlastné, neformálne prieskumy
* Hodnotenie učiteľov a zamestnancov na základe VPCH a matice kompetentnosti, ktoré škola má zadefinované v rámci riadenia ľudských zdrojov, organizácie a matice zodpovednosti za jednotlivé procesy VSZK
* Vzdelanostnú skladbu učiteľov v organizačnej štruktúre na základe funkcií v organizácii vzdelávania v ŠP a vekovú udržateľnosť učiteľov podľa stanovených kritérií
* Vekovú udržateľnosť garantov ŠP (garant ŠP a UZPP) podľa stanovených kritérií
* Výsledky tvorivej činnosti a publikovania výsledkov (Scopus a WoS) z hľadiska plánu písania výsledkov tvorivej činnosti a ich publikovania
* Výsledky tvorivej činnosti učiteľov a mieru prepojenia so vzdelaním (počet publikácii priamo určených na výučbu)
* Mieru internacionalizácie činnosti VŠBM (počet aktívnych kooperačných zmlúv)
* Mieru účasti študentov a učiteľov v projektoch ERASMUS podľa starej a novej charty ERASMUS, vrátane zohľadnenia medziobdobia v ktorom prirodzene došlo k poklesu aktivít v projektoch
* Mieru účasti študentov na vedeckej a odbornej činnosti ŠVOČ a pokračovania v štúdiu v ŠP v treťom stupni vzdelávania (PhD)
* Hodnotenie aktivít výmeny skúsenosti usporiadaním vedeckých konferencií, (VŠBM v Košiciach úspešne usporadúva každoročne medzinárodnú vedeckú konferenciu pod názvom „Bezpečné Slovensko a EÚ“). V tomto roku 2022, to bol 15. ročník úspešnej výmeny poznatkov, skúsenosti a príležitostí pre nové kooperačné vzťahy a upevnenie existujúcich. Ku dnešnému roku 2022, škola má 79 kooperačných zmlúv so zahraničím).

Úprava procesných ukazovateľov VSZK je otvorená a môže byť predmetom komunikácie s SAAVŠ v rámci posudzovania súladu VSZK a ďalšieho zlepšovania.

## **Zapojenie zainteresovaných strán**

Vysoká škola bezpečnostného manažérstva v Košiciach skúma v kontexte organizácie súvislosti vonkajších a vnútorných faktorov pôsobiacich na jej organizáciu z hľadiska strategického plánovania a rozhodovania (4.1.13\_Príručka VSK, kap.4\_Kontext organizácie). Na základe pôsobiacich faktorov a pragmatického úsudku, manažment školy z nich definoval zainteresované strany s požiadavkami, očakávaniam ale i príležitosťami, ktoré ponúkajú vysokej škole a naopak *(*4.2.2.1\_Register zainteresovaných strán*).*

Stanoviská zainteresovaných strán sú pre manažment VŠBM veľmi významnými vstupmi manažérskeho rozhodovania nielen vo VSZK ale aj v riadení ŠP v kontexte dlhodobého rozvoja školy.

Medzi kľúčové zainteresované strany z hľadiska riadenia ŠP patria zamestnanci, študenti, zamestnávatelia, orgány štátnej a verejnej správy a odborné organizácie pôsobiace vo sfére akejkoľvek formy bezpečnosti.

Vysoká škola bezpečnostného manažérstva v Košiciach, v priebehu zosúlaďovania VSZK so štandardmi SAAVŠ, kreovala resp. aktualizovala svoje organizačné zložky, ako napr. Radu pre ŠP, Radu pre akreditáciu ŠP a Radu kvality.

**Členmi odborných Rád školy sú aj zástupcovia zainteresovaných strán** aby svojimi stanoviskami a podnetmi ovplyvňovali návrhy, úpravy a schvaľovanie študijných programov a celkovú politiku kvality školy. Zároveň aby ju ideovo podporovali v jej poslaní.

Dokumentované informácie, spracované ako vstupy do rozhodovacieho procesu tvorby, úpravy a schvaľovania ŠP v procesoch plánovania, realizácie a zlepšovania VSZK, pochádzajú aj od zainteresovaných strán. Sú získavané komunikáciou, prácou v odborných Radách a spätnou väzbou prieskumu spokojnosti zainteresovaných strán.

# Zverejňovanie informácií

## **Kvantitatívne a kvalitatívne informácie o ŠP**

Vysoká škola bezpečnostného manažérstva v Košiciach, ako súkromná VŠ od svojho vzniku fungovala a funguje na marketingových princípoch sprostredkovaných informácií o poskytovaní vysokoškolského vzdelávania, vysielaných trhovému segmentu potenciálnych zákazníkov.

Informácie, ktoré VŠBM v Košiciach sprístupňuje potenciálnym záujemcom o štúdium, študentom, zamestnancom, zamestnávateľom a ďalším zainteresovaným stranám a širokej verejnosti podľa štandardov SAAVŠ pre VSZK a ŠP, sú konkrétne, jasné a záväzné.

**Kvalitatívne informácie o ŠP**, zverejnené na stránke školy, sa týkajú jeho opisu, materiálno-technického zabezpečenia ŠP a potenciálnych možností uplatnenia sa absolventa v praxi manažérstva bezpečnostných systémov rôznych foriem. Ďalej sú to informácie o organizačných súvislostiach štúdia a pod.

**Kvantitatívne informácie o ŠP** sa týkajú časového rozvrhu jednotlivých foriem štúdia, počtov kreditov získaných za absolvovanie jednotlivých predmetov ŠP a cien za absolvovanie ŠP v jednotlivých formách štúdia a pod. ([*https://www.vsbm.sk/inf\_listy.html*](https://www.vsbm.sk/inf_listy.html)).

Škola okrem svojej stránky sprístupňuje potenciálnym záujemcom ďalšie formy sprostredkovaných informácií, ako sú letáky, bulletiny a kalendáre s cielenou kvalitatívnou a/alebo kvantitatívnou informáciou o ŠP.

## **Aktuálne informácie o fungovaní a zlepšovaní VSZK**

Od oznámenia Slovenskej akreditačnej agentúre pre vysoké školstvo, že škola ukončila proces zosúlaďovania VSZK so štandardmi pre VSK a ŠP, škola zverejňuje od 31.8.2022 na svojej stránke aktuálne informácie o nastavení, fungovaní a zlepšovaní svojho VSZK.

Medzi najdôležitejšie informácie určené verejnosti je opis a štruktúra dokumentácie VSZK, ktorá bola spolu s oznámením zaslaná aj SAAVŠ. Ďalej je to Politika kvality, Dlhodobý zámer rozvoja školy do r. 2030, aktuálne ciele a úlohy cieľov rozvoja, aktuálne ciele a úlohy cieľov kvality, štatút školy a štatúty odborných Rád týkajúcich sa VSZK a ŠP, Register dokumentácie VSZK, Register dokumentácie VSK, Register smerníc a poriadkov, Register formulárov. *(*[*https://www.vsbm.sk/dokumenty.html*](https://www.vsbm.sk/dokumenty.html) *VSZK).*

## **Jazykové mutácie študijných programov**

Vysoká škola bezpečnostného manažérstva v Košiciach poskytuje vysokoškolské vzdelávanie v študijnom programe „Riadenie bezpečnostných systémov“ v troch stupňoch vzdelávania, Bc/Ing/PhD **v jazyku slovenskom**.

Iné jazykové mutácie ŠP škola nemá a zatiaľ ich nezabezpečuje.

## **Dostupnosť informácií pre znevýhodnené osoby**

Vysoká škola bezpečnostného manažérstva v Košiciach poskytuje informácie o ŠP a ich realizácii všetkým zainteresovaným stranám, a predovšetkým svojim študentom, za rovnakých prístupových podmienok dostupnosti.

Škola má register študentov s nahláseným zdravotným a/alebo iným obmedzením. S týmito študentmi škola rieši spôsob všeobecnej pomoci **cez vlastné Centrum podpory** za použitia technických pomôcok, ktorými sú takíto študenti vystrojení. V osobitných prípadoch riešením je **aj využívanie inštitútu osobného asistenta** za podmienky dodržiavania rovnakých nárokov pri preukazovaní výsledkov vzdelávania vo forme ďalšieho dozoru a pod.

Pomoc a podpora znevýhodneným študentom sa týka aj dostupnosti informácií a to v každom prípade, kedy študent prejaví potrebu náležitej pomoci.

Podpora a pomoc znevýhodneným osobám iných zainteresovaných strán než sú študenti VŠBM, interných a externých, je zabezpečované opäť individuálnym prístupom za pomoci technických prostriedkov, ktorými takéto osoby disponujú a náležitými personálno-organizačnými opatreniami zo strany Centra podpory VŠBM. Takáto podpora a pomoc sa týka aj dostupnosti informácií.

# Priebežné sledovanie a schvaľovanie ŠP

## **Priebeh manažérstva ŠP v zhode s opisom ŠP**

Manažérstvo študijných programov v zhode s opisom ŠP je vykonávané v celom spektre charakteristických údajov z opisu ŠP pod dohľadom garanta ŠP.

Osobitnou časťou gescie manažérstva ŠP v oblasti profilujúcich predmetov je garantovanie predmetov spolu garantmi ŠP (UZPP).

Manažérstvo študijných programov pod gesciou garanta a spolu garantov ŠP (UZPP) prebieha všetkými procesmi VSZK, ktoré sú priamo a/alebo nepriamo spojené s ktoroukoľvek charakteristikou z opisu ŠP. Začína a končí analýzou plnenia kritérií štandardov SAAVŠ pre ŠP, ako vstup pre manažovanie podmienok súladu ŠP s jeho opisom (4.5.4\_Kritéria Š pre ŠP).

Výsledky analýzy zhody, ktoré zabezpečuje Rada pre ŠP v spolupráci s garantom ŠP a Rady kvality, slúžia ako podklad pre nápravné opatrenia tam, kde je zaznamenaná istá miera nezhody (4.5.12\_Register NaPO).

Všetky ostatné procesy VSZK, v ktorých je zaznamenaná zhoda s kritériami Š-ŠP, sú monitorované priebežne v rámci prebiehajúceho VSZK, vrátane procesu M3\_Preskúmanie manažmentom a V3\_Procesy zlepšovania.

Každá z charakteristík, ktoré vytvárajú opis ŠP má svoje zastúpenie vo výsledku príslušného realizačného procesu VSZK. Týka sa materiálno-technického zabezpečenia ŠP, personálneho zabezpečenia ŠP, informačného zabezpečenia ŠP, dosahovaných výsledkov vzdelávania v ŠP, udržateľnosti ŠP, uplatniteľnosti absolventov ŠP a pod. ďalších charakteristík opisu ŠP.

Cieľom manažérstva študijných programov v zhode s opismi ŠP je dosahovanie zhody plnenia charakteristík opisu ŠP, v zhode s kritériami Š-ŠP. Pretože všetky procesy VSZK sú priebežne monitorované a hodnotené pre proces ich zlepšovania, sú ŠP riadené v zhode s ich opisom.

Výsledky manažérstva ŠP v zhode s opisom ŠP sú výsledkami manažérstva VSZK v cykle PDCA.

Pre riadenie procesov a celého VSZK realizácie ŠP, škola má stanovený systém ukazovateľov, ktoré používa pre ich riadenie. Sú predmetom kap. 8.3 tejto VHSVS, s ich plným znením v prílohe č. 2 VHSVS.

## **Informácie spätnej väzby o efektívnosti vzdelávania**

Študijné programy VŠBM v Košiciach nie sú určené pre vzdelávanie odborníkov regulovanej sféry národného hospodárstva SR a preto nie sú na ne kladené žiadne špecifické podmienky regulovanej sféry.

Východiskom pre hodnotenie efektívnosti vzdelávania v ŠP sú preto **opisy ŠP,** popísané jednotlivými charakteristikami, **a kritéria štandardov SAAVŠ pre ŠP**, ktoré určujú relevantné ukazovatele ako nástroje riadenia.

Súčasťou monitorovania a hodnotenia ŠP, ktoré sa vykonávajú procesmi V2\_Monitorovanie a meranie výkonov podľa kritérií SAAVŠ a M3\_Preskúmanie systému manažmentom sú spätno-väzobné informácie od relevantných zainteresovaných strán prostredníctvom priamych kontaktov v rámci komunikácie spolupráce (4.1.14\_Komunikačná matica VSZK) a prostredníctvom zastúpení zainteresovaných strán v odborných radách VŠBM v Košiciach, ktoré pracujú v súlade s ich štatútmi a príslušnými politikami.

Efektívnosť vzdelávania sa vyhodnocuje pomocou indexov rastu/poklesu relevantných ukazovateľov v súlade s kritériami štandardov SAAVŠ pre ŠP (4.5.15\_Procesné ukazovatele VSZK), ktoré sú posudzované procesom M3\_Preskúmanie manažmentom.

Účinnosť opatrení v procese zlepšovania sa vyhodnocuje pomerným ukazovateľom počtu navrhovaných a realizovaných opatrení procesom V3\_Zlepšovanie, napr. v Registri nápravných a preventívnych opatrení (4.5.12\_Register NaPO).

## **Informácie spätnej väzby o podmienkach vzdelávania**

Podmienky vzdelávania v študijnom programe sú popísané v opise ŠP. Zabezpečovanie podmienok vzdelávania v ŠP je predmetom manažérstva zdrojov VSZK (4.1.13\_Príručka VSK, kap. 7\_Podpora) procesmi P1-P4, dokumentovanými postupmi SM07\_Riadenie zdrojov prevádzky školy a SM10\_Riadenie ľudských zdrojov.

Priebežne monitorovanie a hodnotenie zdrojov z hľadiska plnenia ich zabezpečovania je predmetom procesu M3\_Preskúmanie manažmentom.

Politiky, štruktúra a procesy vnútorného systému tak zaručujú́, že vysoká́ škola sa uisťuje, že má zabezpečené dostatočné priestorové́, personálne, materiálne, technické́, infraštruktúrne, informačné a finančné zdroje na uskutočňovanie študijných programov a ďalších súvisiacich činností́.

Výstupy procesu preskúmania manažmentom slúžia ako východiská pre navrhovanie a prijímanie nápravných opatrení (4.1.13\_Príručka VSK, kap. 10\_Zlepšovanie) procesom V3\_Zlepšovanie, a na vyhodnocovanie účinností a efektívnosti nápravných a preventívnych opatrení NaPO, resp. celého VSZK (4.5.12\_Register NaPO).

## **Informácie spätnej väzby od študentov**

## Študenti VŠBM v Košiciach, ako jedna z kľúčových zainteresovaných strán VSZK majú svoje zastúpenie vo všetkých odborných radách školy a majú tak možnosť priamo ovplyvňovať tvorbu, udržiavanie a zlepšovanie politík VSZK, študijných programov a realizáciu výučby v ŠP.

## Okrem zástupcov študentov v radách, všetci študenti majú možnosť vyjadriť svoje postoje k celému vzdelávaciemu procesu prostredníctvom dotazníkov, prieskumov spokojnosti v zhode s dokumentovaným postupom SM09\_Monitorovanie spokojnosti zainteresovaných strán, resp. prostredníctvom priameho kontaktu zo stránky školy [www.vsbm.sk](http://www.vsbm.sk) (podnety@vsbm.sk). Výsledky monitorovania postojov študentov a zisťovanie ich spokojnosti slúžia ako zdroj podnetov pre procesy zlepšovania v akomkoľvek ohľade VSZK (4.1.13\_Príručka VSK, kap. 10\_Zlepšovanie).

## Politiky, štruktúra a procesy vnútorného systému tak zaručujú́, že študenti majú́ aspoň̌ raz ročne možnosť̌ vyjadriť̌ sa ku kvalite študijných programov, kvalite učiteľov, kvalite podporných služieb a kvalite prostredia vysokej školy (4.5.14\_Systémové ukazovatele VSZK a 4.5.15\_Procesné ukazovatele VSZK).

## **Zapájanie zainteresovaných strán do úpravy ŠP**

Politiky, štruktúra a procesy vnútorného systému zaručujú́ úpravy študijných programov, ktoré́ sú́ výsledkom ich priebežného monitorovania a periodického hodnotenia a sú́ navrhované s účasťou študentov, zamestnávateľov a ďalších zainteresovaných strán (SM01\_Návrh, úprava a schvaľovanie ŠP).

Zapájanie zainteresovaných strán do úpravy ŠP je v súčasnosti vnímané a zabezpečované ako manažérstvo priebežného sledovania ŠP (pred a/alebo po získaní oprávnenia k vnútornej akreditácii ŠP\_ AŠP). V Rade pre ŠP je silné zastúpenie študentov a zainteresovaných strán (Zloženie R-ŠP)

Manažérstvo priebežného sledovania ŠP je uskutočňované v interakcii procesov V2\_Monitorovanie a meranie výkonov podľa kritérií SAAVŠ, V3\_Zlepšovanie (procesov a systému) a M3\_Preskúmanie systému manažmentom (4.1.13\_Príručka VSK, schéma).

V zásade ide o priebežnú činnosť Rady pre ŠP, ktorá okrem uskutočňovania opatrení prijatých Radou pre AŠP overuje 1x za akademický rok udržateľnosť ŠP, monitoruje uplatnenie absolventov ŠP, vyhodnocuje študentské ankety, monitoruje plnenie kritérií štandardov VSZK a ŠP a predkladá rektorovi školy návrhy na opatrenia operatívneho i strategického charakteru, ktorý zabezpečuje ich realizáciu. Opatrenia strategického charakteru predkladá rektor Správnej rade na rozhodnutie a realizáciu.

Rozhodnutia Správnej rady týkajúce sa politík a zdrojov VSZK sú predmetom rokovaní Rady kvality, ktorá monitoruje a posudzuje stav a vývoj VSZK v procese preskúmania manažmentom, pričom prijíma návrhy na opatrenia pre zlepšovanie VSZK a ŠP.

Výsledky preskúmania manažmentom v Rade kvality sú vstupom do preskúmania a priebežného dohľadu nad ŠP zo strany Rady pre akreditáciu ŠP (R-AŠP).

**Rada pre AŠP** vykonáva dohľad nad ŠP na základe plnenia prijatých opatrení, spätno-väzobných informácií od zainteresovaných strán o udržateľnosti ŠP a **formálne schvaľuje ŠP pre ich pokračovanie** (Záznamy R-AŠP).

Vzhľadom na skutočnosť, že škola nemá oprávnenie na vykonávanie vnútornej akreditácie ŠP, jediné manažérstvo ŠP s koncovkou úpravy a/alebo schvaľovania v súčasnosti, je manažérstvo priebežného sledovania ŠP a ich aktualizácia vyššie uvedeným postupom procesu monitorovania, zlepšovania a preskúmania manažmentom, v ich vzájomnej interakcii. Jediná možná úprava ŠP ako výsledok je tá, ktorá sa netýka profilujúcich predmetov a ktorá neovplyvni jadro študijného programu.

Výsledkom vyššie uvedeného postupu bez akejkoľvek zmeny ŠP je formálne schválenie platného ŠP na ďalšie obdobie a potvrdenie zhody s kritériami štandardov SAAVŠ pre ŠP (Záznamy R-AŠP).

## **Zapájanie zainteresovaných strán do schvaľovania ŠP**

**Manažérstvo priebežného schvaľovania ŠP** je v súčasnosti nastavené celým VSZK a menovite dokumentovaným postupom SM01\_Návrh, úprava a schvaľovanie ŠP, ktorý nadobudne svoju praktickú účinnosť až po schválení zhody VSZK so štandardmi SAAVŠ a **po udelení oprávnenia vykonávať vnútornú akreditáciu ŠP** (4.1.13\_Príručka VSK, schéma).

Zapájanie zainteresovaných strán s koncentráciou na odbornú prax je zaručená dôsledným výberom členov RŠP a RAŠP vrátane študentov a absolventov školy. Špecifické profilačné zameranie realizovaných študijných programov škola zabezpečuje nomináciou konkrétnych odborníkov z profilových oblasti praxe do jednotlivých odborných rád (Zloženie R-AŠP).

Vychádzajúc z dlhodobého zámeru školy rozvíjať sa v oblasti bezpečnosti, korešpondujú profesijné skúsenosti týchto členov rád aj s potenciálne novými študijnými programami.

Nastavenie VSZK umožňuje aj ďalšie prizývanie zainteresovaných strán do rokovania rád resp. ich delegovanie do pozície posudzovateľov, ako autorít z praxe.

Politiky, štruktúra a procesy vnútorného systému zaručujú́ schvaľovanie študijných programov, ktoré́ sú́ výsledkom návrhu, priebežného monitorovania a hodnotenia, pričom sú navrhované a ďalej riadené, s účasťou študentov, zamestnávateľov a ďalších zainteresovaných straň (SM01\_Návrh, úprava a schvaľovanie ŠP).

# Pravidelné externé zabezpečovanie kvality

Vysoká́ škola bezpečnostného manažérstva v Košiciach podstupuje pravidelné externé hodnotenie zabezpečovania kvality cieľom ktorého je ubezpečiť sa, že vnútorný́ systém zabezpečovania kvality vysokej školy je rozvíjaný́ a implementovaný́ v súlade so štandardmi pre vnútorný́ systém zabezpečovania kvality a požiadavkami medzinárodnej normy pre manažérstvo kvality, ISO 9001.

1. V súlade s akreditačnými a certifikačnými podmienkami certifikačného orgánu je zabezpečená re-certifikácia a dohľad nad systémom manažérstva kvality podľa ISO 9001 (Certifikát QMS podľa ISO 9001).
2. V súlade so zákonom č. 269/2018 Z.z. je zabezpečované prvotné posúdenie súladu a potom pravidelný dohľad nad VSK zo strany SAAVŠ (Zmluvný vzťah a platný cenník SAAVŠ).

# Zoznam príloh VHSVS

1. Zoznam študijných programov vložených do IS SAAVŠ vo formáte (.xlsx)
2. Systém ukazovateľov VSZK, Systémové a procesné ukazovatele (.xlsx)
3. Dokumentácia VSZK (.zip)